title: Komisijas Direktīva 2006/81/EK ( 2006. gada 23. oktobris ), ar ko pielāgo Direktīvu 95/17/EK attiecībā uz vienas vai vairāku sastāvdaļu neiekļaušanu kosmētikas līdzekļu marķējuma sastāvdaļu sarakstā un Direktīvu 2005/78/EK attiecībā uz pasākumiem, kas jāveic, lai samazinātu gāzveida un daļiņveida piesārņotāju emisiju no motoriem, kuri paredzēti transportlīdzekļiem, saistībā ar Bulgārijas un Rumānijas pievienošanos

text:
               20.12.2006

               LV

               Eiropas Savienības Oficiālais Vēstnesis

               L 362/92

         KOMISIJAS DIREKTĪVA 2006/81/EK
   (2006. gada 23. oktobris),
   ar ko pielāgo Direktīvu 95/17/EK attiecībā uz vienas vai vairāku sastāvdaļu neiekļaušanu kosmētikas līdzekļu marķējuma sastāvdaļu sarakstā un Direktīvu 2005/78/EK attiecībā uz pasākumiem, kas jāveic, lai samazinātu gāzveida un daļiņveida piesārņotāju emisiju no motoriem, kuri paredzēti transportlīdzekļiem, saistībā ar Bulgārijas un Rumānijas pievienošanos
   EIROPAS KOPIENU KOMISIJA,
   ņemot vērā Bulgārijas un Rumānijas Pievienošanās līgumu un jo īpaši tā 4. panta 3. punktu,
   ņemot vērā Bulgārijas un Rumānijas Pievienošanās aktu un jo īpaši tā 56. pantu,
   tā kā:

               (1)

               Saskaņā ar Pievienošanās akta 56. pantu, ja tiesību akti ir spēkā pēc 2007. gada 1. janvāra un tiem ir vajadzīgi pielāgojumi saistībā ar pievienošanos, un vajadzīgie pielāgojumi nav paredzēti Pievienošanās aktā vai tā pielikumos, Komisija pieņem vajadzīgos pielāgojumus visos gadījumos, kad Komisija ir pieņēmusi sākotnējo aktu.

               (2)

               Konferences, kura sagatavoja Pievienošanās līgumu, nobeiguma aktā norādīts, ka Augstās Līgumslēdzējas Puses ir panākušas politisku vienošanos par vairākiem iestāžu pieņemto aktu pielāgojumiem, kas vajadzīgi sakarā ar pievienošanos, un aicina Padomi un Komisiju pieņemt šos pielāgojumus pirms pievienošanās, tos vajadzības gadījumā papildinot un atjaunojot, lai ņemtu vērā Savienības tiesību attīstību.

               (3)

               Tāpēc attiecīgi ir jāgroza Komisijas 1995. gada 19. jūnija Direktīva 95/17/EK, ar ko paredz sīki izstrādātus noteikumus Padomes Direktīvas 76/768/EEK piemērošanai attiecībā uz vienas vai vairāku sastāvdaļu neiekļaušanu kosmētikas līdzekļu marķējuma sastāvdaļu sarakstā (1), un Komisijas 2005. gada 14. novembra Direktīva 2005/78/EK, ar ko īsteno Eiropas Parlamenta un Padomes Direktīvu 2005/55/EK par dalībvalstu tiesību aktu tuvināšanu attiecībā uz pasākumiem, kas jāveic, lai samazinātu gāzveida un daļiņveida piesārņotāju emisiju no kompresijaizdedzes motoriem, kuri paredzēti transportlīdzekļiem, un gāzveida piesārņotāju emisiju no dzirksteļaizdedzes motoriem, ko darbina ar dabasgāzi vai sašķidrinātu naftas gāzi un kas paredzēti transportlīdzekļiem, kā arī ar ko groza tās I, II, III, IV un VI pielikumu (2),

         IR PIEŅĒMUSI ŠO DIREKTĪVU.
   1. pants
   Direktīvas 95/17/EK un 2005/78/EK groza, kā noteikts Pielikumā.
   2. pants
   1.   Dalībvalstis vēlākais līdz datumam, kurā Bulgārija un Rumānija pievienosies Eiropas Savienībai, pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto tiesību aktu noteikumus un minēto aktu un šīs direktīvas atbilstības tabulu.
   Dalībvalstis piemēro minētos tiesību aktus no Bulgārijas un Rumānijas pievienošanās dienas Eiropas Savienībai.
   Kad dalībvalstis pieņem minētos aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka to, kā izdarāma šāda atsauce.
   2.   Dalībvalstis dara zināmus Komisijai savu tiesību aktu galvenos noteikumus, ko tās pieņem jomās, uz kurām attiecas šī direktīva.
   3. pants
   Šī direktīva stājas spēkā, ja stājas spēkā Bulgārijas un Rumānijas Pievienošanās līgums, tā spēkā stāšanās datumā.
   4. pants
   Šī direktīva ir adresēta dalībvalstīm.

      Briselē, 2006. gada 23. oktobrī

            Komisijas vārdā —

            Komisijas loceklis

         Olli REHN

      (1)  OV L 140, 23.6.1995., 26. lpp.

      (2)  OV L 313, 29.11.2005., 1. lpp.
   PIELIKUMS
   BRĪVA PREČU APRITE
   A.   MOTORIZĒTI TRANSPORTLĪDZEKĻI
   32005 L 0078: Komisijas 2005. gada 14. novembra Direktīva 2005/78/EK, ar ko īsteno Eiropas Parlamenta un Padomes Direktīvu 2005/55/EK par dalībvalstu tiesību aktu tuvināšanu attiecībā uz pasākumiem, kas jāveic, lai samazinātu gāzveida un daļiņveida piesārņotāju emisiju no kompresijaizdedzes motoriem, kuri paredzēti transportlīdzekļiem, un gāzveida piesārņotāju emisiju no dzirksteļaizdedzes motoriem, ko darbina ar dabasgāzi vai sašķidrinātu naftas gāzi un kas paredzēti transportlīdzekļiem, kā arī ar ko groza tās I, II, III, IV un VI pielikumu (OV L 313, 29.11.2005., 1. lpp.), ko groza:

               —

               32006 L 0051: Komisijas 6.6.2006. Direktīva 2006/51/EK (OV L 152, 7.6.2006., 11. lpp.),

         V pielikuma 1. punkta 1. iedaļu papildina ar šādu tekstu:
   “34 Bulgārija”, “19 Rumānija”.
   B.   KOSMĒTIKAS LĪDZEKĻI
   31995 L 0017: Komisijas 1995. gada 19. jūnija Direktīva 95/17/EK, ar ko paredz sīki izstrādātus noteikumus Padomes Direktīvas 76/768/EEK piemērošanai attiecībā uz vienas vai vairāku sastāvdaļu neiekļaušanu kosmētikas līdzekļu marķējuma sastāvdaļu sarakstā (OV L 140, 23.6.1995., 26. lpp.), ko groza:

               —

               12003 T: Akts par pievienošanās nosacījumiem un pielāgojumiem Līgumos – Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās (OV L 236, 23.9.2003., 33. lpp.).

         Pielikuma 2. punktā pēc teksta “25 Slovākija” iekļauj šādu tekstu:

               “26 Bulgārija

               27 Rumānija”.


title: Komisijas Direktīva (1988. gada 15. decembris), ar ko groza Padomes Direktīvu 66/402/EEK par graudaugu sēklu tirdzniecību

text:
Svarīgs juridisks paziņojums

|

31989L0002

Oficiālais Vēstnesis L 005 , 07/01/1989 Lpp. 0031 - 0031 Speciālizdevums somu valodā: Nodaļa 3 Sējums 28 Lpp. 0099  Speciālizdevums zviedru valodā: Nodaļa 3 Sējums 28 Lpp. 0099

		Komisijas Direktīva(1988. gada 15. decembris),ar ko groza Padomes Direktīvu 66/402/EEK par graudaugu sēklu tirdzniecību(89/2/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1966. gada 14. jūnija Direktīvu 66/402/EEK par graudaugu sēklu tirdzniecību [1], kurā jaunākie grozījumi izdarīti ar Komisijas Direktīvu 88/506/EEK [2], un jo īpaši tās 2. panta 1.b) punktu,tā kā Padomes Direktīva 88/380/EEK [3] paredz rudzu hibrīdu iekļaušanu Direktīvas 66/402/EEK darbības jomā un pilnvaro Komisiju pieņemt nepieciešamos grozījumus minētās direktīvas 2. panta 1. punkta definīcijās; tā kā Direktīva 88/380/EEK pilnvaro Komisiju veikt arī grozījumus Direktīvas 66/402/EEK pielikumos, lai ieviestu nosacījumus, kuriem atbilst kultūrauga un rudzu hibrīdu sēklas;tā kā, ņemot vērā rudzu hibrīdu šķirņu pieaugošo nozīmi Kopienā, grozījumi definīcijās jāpieņem tagad;tā kā grozījumi pielikumos ir atkarīgi no pagaidu eksperimenta rezultātiem, ko organizē atbilstoši Direktīvas 66/402/EEK 13.a pantam, tos vēl nevar veikt;tā kā šajā direktīvā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu,IR PIEŅĒMUSI ŠO DIREKTĪVU.1. pantsDirektīvu 66/402/EEK ar šo groza šādi:1. Direktīvas 2. panta 1. punkta C. daļas a) apakšpunkta sākumā vārdu "rudzi" iekļauj aiz vārda "rīsi";2. Direktīvas 2. panta 1. punkta E. daļas sākumā vārdus "Kanāriju spulgzāle un rudzi, kas nav hibrīdi visos gadījumos, sorgo" aizstāj ar vārdiem "Kanāriju spulgzāle, kas nav hibrīdi, rudzi, sorgo".2. pantsDalībvalstis nodrošina, ka ne vēlāk kā 1990. gada 1. jūlijā stājas spēkā normatīvie un administratīvie akti, kas vajadzīgi, lai izpildītu šīs direktīvas prasības.Dalībvalstis par to tūlīt informē Komisiju.3. pantsŠī direktīva ir adresēta dalībvalstīm.Briselē, 1988. gada 15. decembrīKomisijas vārdā —priekšsēdētāja vietnieksFrans Andriessen[1] OV 125, 11.7.1966., 2309./66. lpp.[2] OV L 274, 6.10.1988., 44. lpp.[3] OV L 187, 16.7.1988., 31. lpp.--------------------------------------------------


Svarīgs juridisks paziņojums

|

32002L0031

Komisijas Direktīva 2002/31/EK (1996. gada 19. septembris), ar kuru Padomes Direktīvu 92/75/EEK īsteno attiecībā uz enerģijas etiķetēm mājsaimniecības gaisa kondicionieriemDokuments attiecas uz EEZ.

Oficiālais Vēstnesis L 086 , 03/04/2002 Lpp. 0026 - 0041 CS.ES Nodaļa 13 Sējums 29 Lpp. 286  - 301 ET.ES Nodaļa 13 Sējums 29 Lpp. 286  - 301 HU.ES Nodaļa 13 Sējums 29 Lpp. 286  - 301 LT.ES Nodaļa 13 Sējums 29 Lpp. 286  - 301 LV.ES Nodaļa 13 Sējums 29 Lpp. 286  - 301 MT.ES Nodaļa 13 Sējums 29 Lpp. 286  - 301 PL.ES Nodaļa 13 Sējums 29 Lpp. 286  - 301 SK.ES Nodaļa 13 Sējums 29 Lpp. 286  - 301 SL.ES Nodaļa 13 Sējums 29 Lpp. 286  - 301

		Komisijas Direktīva 2002/31/EK(1996. gada 19. septembris),ar kuru Padomes Direktīvu 92/75/EEK īsteno attiecībā uz enerģijas etiķetēm mājsaimniecības gaisa kondicionieriem(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1992. gada 22. septembra Direktīvu 92/75/EEK par mājsaimniecības ierīču enerģijas un citu resursu patēriņa norādīšanu ar marķēšanu un ar standarta informāciju par precēm [1] un jo īpaši tās 9. un 12. pantu,tā kā:(1) Direktīvā 92/75/EEK ir prasība, ka Komisijai jāpieņem īstenošanas direktīvas, kas attiecas uz dažādām mājsaimniecības ierīcēm, to skaitā gaisa kondicionieriem.(2) Gaisa kondicionieru elektroenerģijas patēriņš rada ievērojamu daļu elektroenerģijas pieprasījuma mājsaimniecībā Kopienā un pastāv lielas iespējas samazināt šo ierīču radīto enerģijas patēriņu.(3) Saskaņotie standarti ir tehniskie dati, ko pieņēmušas Eiropas standartizācijas organizācijas, kuras minētas I pielikumā Eiropas Parlamenta un Padomes 1998. gada 22. jūnija Direktīvai 98/34/EK, ar ko nosaka informācijas sniegšanas kārtību tehnisko standartu un noteikumu jomā [2] un kas grozīta ar Direktīvu 98/48/EK [3], un saskaņā ar vispārīgajām pamatnostādnēm sadarbībai starp Komisiju un tām organizācijām, kuras grozījumus parakstījušas 1984. gada 13. novembrī.(4) Informācija, kas attiecas uz trokšņa emisiju, būtu jāsniedz, ja dalībvalstis to prasa, ievērojot Padomes 1986. gada 1. decembra Direktīvu 86/594/EEK par mājsaimniecības ierīču radīto gaisa vadīto troksni [4].(5) Šajā direktīvā paredzētie pasākumi saskan ar atzinumu, ko sniegusi komiteja, kura izveidota saskaņā ar Direktīvas 92/75/EEK 10. pantu,IR PIEŅĒMUSI ŠO DIREKTĪVU.1. pantsŠī direktīva attiecas uz Eiropas standartos EN 255-1, EN 814-1 vai saskaņotajos standartos, kas minēti 2. pantā, noteiktajiem mājsaimniecības gaisa kondicionieriem, kas darbojas, izmantojot elektrību.To nepiemēro šādām ierīcēm:- ierīcēm, ko var darbināt, izmantojot citus enerģijas avotus,- ierīcēm siltuma pārnešanai no gaisa uz ūdeni un no ūdens uz ūdeni,- ierīcēm, kuru jauda (dzesēšanas jauda) ir lielāka par 12 kW.2. pants1. Ar šo direktīvu noteikto informāciju iegūst mērījumos, ko izdara saskaņā ar saskaņotajiem standartiem, kurus Komisijas uzdevumā saskaņā ar Direktīvu 98/34/EK ir pieņēmusi Eiropas Standartizācijas komiteja (CEN) un kuru atsauces numuri ir publicēti Eiropas Kopienu Oficiālajā Vēstnesī, un uz kuriem attiecas tie atsauces numuri, ko dalībvalstis ir publicējušas un kas ir tiem dalībvalstu standartiem, kuros transponē minētos saskaņotos standartus.Šīs direktīvas I, II un III pielikumā noteikto prasību sniegt informāciju, kas attiecas uz troksni, piemēro tikai tad, ja dalībvalstis minēto informāciju pieprasa saskaņā ar Direktīvas 86/594/EEK 3. pantu. Mērījumus informācijai izdara saskaņā ar minēto direktīvu.2. Šajā direktīvā lietotajām frāzēm ir tāda pati nozīme kā Direktīvā 92/75/EEK lietotajām frāzēm.3. pants1. Tehniskajā dokumentācijā, kas minēta Direktīvas 92/75/EEK 2. panta 3. punktā, ietilpst:a) piegādātāja vārds/nosaukums un adrese;b) vispārīgs modeļa apraksts, kas ir pietiekams, lai to var precīzi un viegli identificēt;c) informācija, ietverot attiecīgos rasējumus, par galvenajām modeļa konstrukcijas īpatnībām un īpaši par detaļām, kas ievērojami ietekmē enerģijas patēriņu;d) ziņojumi par attiecīgajiem mērījumiem, kas izdarīti saskaņā ar saskaņoto standartu pārbaudes procedūrām, kuras minētas šīs direktīvas 2. panta 1. punktā;e) ekspluatācijas instrukcijas, ja tādas ir.Ja informācija, kas attiecas uz konkrētu modeļa kombināciju, ir iegūta pēc aprēķiniem, pamatojoties uz konstrukciju un/vai ekstrapolāciju pēc citām kombinācijām, tad dokumentācijā būtu jāiekļauj ziņas par šādiem aprēķiniem un/vai ekstrapolācijām, un pārbaudēm, kuras veiktas, lai pārbaudītu aprēķinu precizitāti (ziņas par sadalīto sistēmu darbības efektivitātes aprēķina matemātisko modeli un par mērījumiem, kas izdarīti, lai pārbaudītu šo modeli).2. Direktīvas 92/75/EEK 2. panta 1. punktā minētais marķējums ir noteikts šīs direktīvas I pielikumā.Marķējumu novieto ierīces priekšpuses vai virspuses ārpusē tā, lai tas ir skaidri saskatāms un nav aizēnots.3. Direktīvas 92/75/EEK 2. panta 1. punktā minētās speciālās zīmes saturs un paraugs ir noteikts šīs direktīvas II pielikumā.4. Ja ierīces piedāvā pārdošanai, iznomāšanai vai pārdošanai uz kredīta ar drukātu vai rakstisku, vai citādu paziņojumu, no kura izriet, ka iespējamais pircējs nevar piedāvāto ierīci apskatīt, piemēram, ar rakstisku piedāvājumu, katalogu preču pasūtīšanai pa pastu, Internetsa vai citu elektronisko sludinājumu, tad attiecīgajā paziņojumā iekļauj visu informāciju, kas noteikta šīs direktīvas III pielikumā.5. Ierīces energoefektivitātes klasi nosaka saskaņā ar IV pielikumu.4. pantsPārejas pasākuma veidā dalībvalstis līdz 2003. gada 30. jūnijam atļauj laist tirgū, realizēt un/vai piedāvāt ražojumus un izplatīt paziņojumus, kas minēti 3. panta 4. punktā un neatbilst šīs direktīvas prasībām.5. pants1. Dalībvalstis līdz 2003. gada 1. janvārim pieņem un publicē noteikumus, kas nepieciešami, lai izpildītu šīs direktīvas prasības. Par to dalībvalstis tūlīt informē Komisiju.Tās piemēro minētos noteikumus, sākot ar 2003. gada 1. janvāri.2. Kad dalībvalstis pieņem minētos noteikumus, tajos ietver atsauci uz šo direktīvu, vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.3. Dalībvalstis dara Komisijai zināmus to savu tiesību aktu noteikumus, ko tās pieņem jomā, uz kuru attiecas šī direktīva.6. pantsŠī direktīva stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī.7. pantsŠī direktīva ir adresēta dalībvalstīm.Briselē, 2002. gada 22. martāKomisijas vārdā —priekšsēdētāja vietnieceLoyola De Palacio[1] OV L 297, 13.10.1992., 16. lpp.[2] OV L 204, 21.7.1998., 37. lpp.[3] OV L 217, 5.8.1998., 18. lpp.[4] OV L 344, 6.12.1986., 24. lpp.--------------------------------------------------I PIELIKUMSETIĶETEEtiķetes noformējums1. Etiķeti attiecīgajā valodā izvēlas no šiem paraugiem:Etiķete dzesēšanas ierīcēm — 1. etiķete+++++ TIFF +++++Etiķete dzesēšanas/sildīšanas ierīcēm — 2. etiķete+++++ TIFF +++++2. Šajās piezīmēs ir noteikta sniedzamā informācija.PiezīmesI. Piegādātāja vārds/nosaukums vai preču zīme.II. Piegādātāja modeļa identifikators.Sadalītajām un daudzbloku sistēmām āra un iekštelpas elementu modeļa identifikators kombinācijai, kurai piemēro turpmāk minētos skaitļus.III. Modeļa vai kombinācijas energoefektivitātes klase, ko nosaka saskaņā ar IV pielikumu. Tās bultas smaile, uz kuras ir šā rādītāja burts, ir pret attiecīgās bultas smaili.Tās bultas augstums, uz kuras ir rādītāja burts, nav mazāks par klašu bultu augstumu un nepārsniedz to vairāk nekā divas reizes.IV. Neskarot prasības, kas saskan ar Kopienas ekomarķējuma programmu, te var pievienot ekomarķējuma etiķetes kopiju, ja modelim ir piešķirts "Eiropas Savienības ekomarķējums" saskaņā ar Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatītu Kopienas ekomarķējuma piešķiršanas sistēmu [1].V. Paredzamais enerģijas patēriņš gadā, ko aprēķina tādai kopējai ieejas jaudai, kāda noteikta 2. pantā minētajos saskaņotajos standartos, to reizinot ar vidēji 500 stundām gadā dzesēšanas režīmā pie pilnas jaudas, ko nosaka saskaņā ar 2. pantā minēto saskaņoto standartu pārbaudes procedūrām (T1 nosacījumi "mēreni").VI. Dzesēšanas jauda, ko nosaka kā kW izteiktu dzesēšanas jaudu ierīcei, kas darbojas dzesēšanas režīmā pie pilnas jaudas, ko nosaka saskaņā ar 2. pantā minēto saskaņoto standartu pārbaudes procedūrām (T1 nosacījumi "mēreni").VII. Ierīces energoefektivitātes koeficients (EER) dzesēšanas režīmā pie pilnas jaudas, ko nosaka saskaņā ar 2. pantā minēto saskaņoto standartu pārbaudes procedūrām (T1 nosacījumi "mēreni").VIII. Ierīces modelis: tikai dzesēšanai, dzesēšanai/sildīšanai. Šā rādītāja bultu novieto pret attiecīgo modeļa nosaukumu.IX. Dzesēšanas veids: ar gaisu, ar ūdeni.Šā rādītāja bultu novieto pret attiecīgo modeļa nosaukumu.X. Tikai ierīcēm, kas paredzētas sildīšanai, (2. etiķete) sildīšanas jauda, ko nosaka kā kW izteiktu sildīšanas jaudu ierīcei, kas darbojas sildīšanas režīmā pie pilnas jaudas, ko nosaka saskaņā ar 2. pantā minēto saskaņoto standartu pārbaudes procedūrām (T1 + 7C nosacījumi).XI. Tikai ierīcēm, kas paredzētas sildīšanai, (2. etiķete) energoefektivitātes klase sildīšanas režīmā saskaņā ar IV pielikumu, izsakot pēc skalas no A (augstākā) līdz G (zemākā), ko nosaka saskaņā ar 2. pantā minēto saskaņoto standartu pārbaudes procedūrām (T1 + 7C nosacījumi). Ja ierīces sildīšanas jaudu nodrošina ar elektropretestības sildelementu, tad efektivitātes koeficienta (COP) vērtība ir 1.XII. Pēc vajadzības troksnis normālas darbības laikā; to nosaka saskaņā ar Direktīvu 86/594/EEK.NB:Termini, kas citās valodās atbilst še iepriekš minētajiem, ir noteikti V pielikumā.Apdruka3. Konkrētus etiķetes aspektus nosaka šādi:krāsas:CMYK — ciānkrāsa, magenta, dzeltena, melna.Ex. 07X0: 0 % ciānkrāsas, 70 % magentas, 100 % dzeltenās, 0 % melnās.A  X0X0B  70X0C  30X0D  00X0E  03X0F  07X0G  0XX0Kontūras krāsa X070.Energoefektivitātes klases rādītāja bultas fons ir melns.Viss teksts ir melns. Fons ir balts.+++++ TIFF +++++[1] OV L 237, 21.9.2000., 1. lpp.--------------------------------------------------II PIELIKUMSSPECIĀLĀ ZĪMESpeciālajā zīmē ir šāda informācija. Informāciju var sniegt tabulas veidā, iekļaujot tajā vairākus viena piegādātāja piegādātos modeļus, attiecīgi sniedzot informāciju noteiktajā kārtībā vai tieši pie ierīces apraksta:1. Piegādātāja preču zīme.2. Piegādātāja modeļa identifikators.Sadalītajām un daudzbloku sistēmām āra un iekštelpas elementu modeļa identifikators kombinācijai, kurai piemēro turpmāk minētos skaitļus.3. Modeļa energoefektivitātes klase, ko nosaka saskaņā ar IV pielikumu. To izsaka pēc energoefektivitātes klašu skalas no A (efektīvāk) līdz G (mazāk efektīvi). Šo informāciju sniedzot tabulā, to pašu var izteikt citādi, ja ir skaidrs, ka skala ir no A (efektīvāk) līdz G (mazāk efektīvi).4. Ja informāciju sniedz tabulā un ja dažām tabulā iekļautajām ierīcēm saskaņā ar Regulu (EK) Nr. 1980/2000 ir piešķirts "Eiropas Savienības ekomarķējums", tad te var iekļaut šo informāciju. Tādā gadījumā rindas nosaukums ir "Eiropas Savienības ekomarķējums", un ierakstā ir ekomarķējuma etiķetes kopija. Ar šo noteikumu neskar prasības, kas saskan ar Kopienas ekomarķējuma piešķiršanas programmu.5. Paredzamais enerģijas patēriņš gadā, ko, pamatojoties uz vidējo 500 stundu lietojumu gadā, nosaka saskaņā ar 2. pantā minēto saskaņoto standartu pārbaudes procedūrām, kuras noteiktas I pielikuma V piezīmē (T1 nosacījumi "mēreni").6. Dzesēšanas jauda, ko nosaka kā kW izteiktu dzesēšanas jaudu ierīcei, kura darbojas dzesēšanas režīmā pie pilnas jaudas, ko nosaka saskaņā ar 2. pantā minēto saskaņoto standartu pārbaudes procedūrām, kuras noteiktas I pielikuma VI piezīmē (T1 nosacījumi "mēreni").7. Ierīces EER (energoefektivitātes koeficients) dzesēšanas režīmā pie pilnas jaudas, ko nosaka saskaņā ar 2. pantā minēto saskaņoto standartu pārbaudes procedūrām (T1 nosacījumi "mēreni").8. Ierīces modelis: tikai dzesēšanai, dzesēšanai/sildīšanai.9. Dzesēšanas veids: ar gaisu, ar ūdeni.10. Tikai ierīcēm, kas paredzētas sildīšanai, nosaka kW izteiktu ierīces sildīšanas jaudu sildīšanas režīmā pie pilnas jaudas, ko nosaka saskaņā ar 2. pantā minēto saskaņoto standartu pārbaudes procedūrām, kuras noteiktas I pielikuma X piezīmē (T1 + 7C nosacījumi).11. Tikai ierīcēm, kas paredzētas sildīšanai, energoefektivitātes klase sildīšanas režīmā saskaņā ar IV pielikumu, izsakot pēc skalas no A (augstākā) līdz G (zemākā), kuru nosaka saskaņā ar 2. pantā minēto saskaņoto standartu pārbaudes procedūrām, kas noteiktas I pielikuma XI piezīmē (T1 + 7C nosacījumi). Ja ierīces sildīšanas jaudu nodrošina ar elektropretestības sildelementu, tad efektivitātes koeficienta (COP) vērtība ir 1.12. Pēc vajadzības troksnis normālas darbības laikā; to nosaka saskaņā ar Direktīvu 86/594/EEK.13. Piegādātāji var papildus iekļaut informāciju, kas minēta no 5. līdz 8. punktam, attiecībā uz citiem pārbaudes nosacījumiem saskaņā ar 2. pantā minēto saskaņoto standartu pārbaudes procedūrām.Ja krāsainu vai melnbaltu etiķetes kopiju iekļauj speciālajā zīmē, tad jāpievieno tikai turpmākā informācija.NB:Termini, kas citās valodās atbilst še iepriekš minētajiem, ir noteikti V pielikumā.--------------------------------------------------III PIELIKUMSPASŪTĪJUMS PA PASTU UN CITA VEIDA TĀLPĀRDOŠANAKatalogos preču pasūtīšanai pa pastu, paziņojumos, rakstiskos piedāvājumos, sludinājumos Internetā vai citos elektroniskos sludinājumos, kas minēti 3. panta 4. punktā, ir šāda informācija, un to sniedz šādā kārtībā:[Kā II pielikumā]NB:Termini, kas citās valodās atbilst še iepriekš minētajiem, ir noteikti V pielikumā.--------------------------------------------------IV PIELIKUMSKLASIFIKĀCIJA1. Energoefektivitātes klasi nosaka saskaņā ar šādām tabulām: ja energoefektivitātes koeficientu (EER) nosaka saskaņā ar 2. pantā minēto saskaņoto standartu pārbaudes procedūrām "mērenos" T1 nosacījumos.1. tabula — ar gaisu dzesējamie gaisa kondicionieri1.1. tabulaEnergoefektivitātes klase | Sadalītās un daudzbloku ierīces |A | 3,20 < EER |B | 3,20 ≥ EER > 3,00 |C | 3,00 ≥ EER > 2,80 |D | 2,80 ≥ EER > 2,60 |E | 2,60 ≥ EER > 2,40 |F | 2,40 ≥ EER > 2,20 |G | 2,20 ≥ EER |1.2. tabulaEnergoefektivitātes klase | Divkanālu ierīces [1] |A | 3,00 < EER |B | 3,00 ≥ EER > 2,80 |C | 2,80 ≥ EER > 2,60 |D | 2,60 ≥ EER > 2,40 |E | 2,40 ≥ EER > 2,20 |F | 2,20 ≥ EER > 2,00 |G | 2,00 ≥ EER |1.3. tabulaEnergoefektivitātes klase | Vienkanāla ierīces |A | 2,60 < EER |B | 2,60 ≥ EER > 2,40 |C | 2,40 ≥ EER > 2,20 |D | 2,20 ≥ EER > 2,00 |E | 2,00 ≥ EER > 1,80 |F | 1,80 ≥ EER > 1,60 |G | 1,60 ≥ EER |2. tabula — ar ūdeni dzesējamie gaisa kondicionieri2.1. tabulaEnergoefektivitātes klase | Sadalītās un daudzbloku ierīces |A | 3,60 < EER |B | 3,60 ≥ EER > 3,30 |C | 3,30 ≥ EER > 3,10 |D | 3,10 ≥ EER > 2,80 |E | 2,80 ≥ EER > 2,50 |F | 2,50 ≥ EER > 2,20 |G | 2,20 ≥EER |2.2. tabulaEnergoefektivitātes klase | Divkanālu ierīces |A | 4,40 < EER |B | 4,40 ≥ EER > 4,10 |C | 4,10 ≥ EER > 3,80 |D | 3,80 ≥ EER > 3,50 |E | 3,50 ≥ EER > 3,20 |F | 3,20 ≥ EER > 2,90 |G | 2,90 ≥ EER |2. Sildīšanas režīmā energoefektivitātes klasi nosaka saskaņā ar šādām tabulām:ja efektivitātes koeficientu (COP) nosaka saskaņā ar 2. pantā minēto saskaņoto standartu pārbaudes procedūrām T1 + 7C nosacījumos.3. tabula — ar gaisu dzesējamie gaisa kondicionieri: sildīšanas režīms3.1. tabulaEnergoefektivitātes klase | Sadalītās un daudzbloku ierīces |A | 3,60 < COP |B | 3,60 ≥ COP > 3,40 |C | 3,40 ≥ COP > 3,20 |D | 3,20 ≥ COP > 2,80 |E | 2,80 ≥ COP > 2,60 |F | 2,60 ≥ COP > 2,40 |G | 2,40 ≥ COP |3.2. tabulaEnergoefektivitātes klase | Divkanālu ierīces [2] |A | 3,40 < COP |B | 3,40 ≥ COP > 3,20 |C | 3,20 ≥ COP > 3,00 |D | 3,00 ≥ COP > 2,60 |E | 2,60 ≥ COP > 2,40 |F | 2,40 ≥ COP > 2,20 |G | 2,20 ≥ COP |3.3. tabulaEnergoefektivitātes klase | Vienkanāla ierīces |A | 3,00 < COP |B | 3,00 ≥ COP > 2,80 |C | 2,80 ≥ COP > 2,60 |D | 2,60 ≥ COP > 2,40 |E | 2,40 ≥ COP > 2,10 |F | 2,10 ≥ COP > 1,80 |G | 1,80 ≥ COP |4. tabula — ar ūdeni dzesējamie gaisa kondicionieri: sildīšanas režīms4.1. tabulaEnergoefektivitātes klase | Sadalītās un daudzbloku ierīces |A | 4,00 < COP |B | 4,00 ≥ COP > 3,70 |C | 3,70 ≥ COP > 3,40 |D | 3,40 ≥COP > 3,10 |E | 3,10 ≥ COP > 2,80 |F | 2,80 ≥ COP > 2,50 |G | 2,50 ≥ COP |4.2. tabulaEnergoefektivitātes klase | Divkanālu ierīces |A | 4,70 < COP |B | 4,70 ≥ COP > 4,40 |C | 4,40 ≥ COP > 4,10 |D | 4,10 ≥ COP > 3,80 |E | 3,80 ≥ COP > 3,50 |F | 3,50 ≥ COP > 3,20 |G | 3,20 ≥ COP |[1] Divkanālu ierīces, kas atbilst definīcijai "gaisa kondicionieris, kurš pilnībā novietots tās telpas iekšpusē, kur kondicionē gaisu, un kura kondensatora dzesēšanas gaisa ieplūdes vads un izplūdes vads ir savienots ar āru, izmantojot attiecīgi divus gaisa vadus," klasificē saskaņā ar 1.2. tabulu, piemērojot korekcijas koeficientu 0,4.[2] Divkanālu ierīces, kas atbilst definīcijai "gaisa kondicionieris, kurš pilnībā novietots tās telpas iekšpusē, kur kondicionē gaisu, un kura kondensatora dzesēšanas gaisa ieplūdes vads un izplūdes vads ir savienots ar āru, izmantojot attiecīgi divus gaisa vadus," klasificē saskaņā ar 3.2. tabulu, piemērojot korekcijas koeficientu 0,4.--------------------------------------------------V PIELIKUMSETIĶETĒ UN SPECIĀLAJĀ ZĪMĒ LIETOJAMO TERMINU TULKOJUMSIepriekš minēto angļu terminu ekvivalenti citās Kopienas valodās ir šādi:Piezīme. Etiķete I pielikums | Speciālā zīme un pasūtījums pa pastu II un III pielikums | Spāņu valodā: | Dāņu valodā: | Vācu valodā: | Grieķu valodā | Angļu valodā: | Franču valodā: | Itāliešu valodā: | Nīderlandiešuvalodā | Portugāļu valodā: | Somu valodā: | Zviedru valodā: |+++++ TIFF +++++| | Energía | Energi | Energie | Ενέργεια | Energy | Énergie | Energia | Energie | Energia | Energia | Energi |I | 1 | Fabricante | Mærke | Hersteller | Προμηθευτής | Manufacturer | Fabricant | Costruttore | Fabrikant | Fabricante | Tavarantoimittaja | Leverantör |II | 2 | Modelo | Model | Modell | Μοντέλο | Model | Modèle | Modello | Model | Modelo | Malli | Modell |II | 2 | Unidad exterior | Udendørsenhed | Außengerät | Εξωτερική μονάδα | Outside unit | Unité extérieure | Unità esterna | Buitenapparaat | Unidade exterior | Ulkoyksikkö | Utomhusenhet |II | 2 | Unidad interior | Indendørsenhed | Innengerät | Εσωτερική μονάδα | Inside unit | Unité intérieure | Unità interna | Binnenapparaat | Unidade interior | Sisäyksikkö | Inomhusenhet |+++++ TIFF +++++| | Más eficiente | Lavt forbrug | Niedriger Verbrauch | Πιο αποδοτικό | More efficient | Économe | Bassi consumi | Efficiėnt | Mais eficiente | Vähän kuluttava | Låg |+++++ TIFF +++++| | Menos eficiente | Højt forbrug | Hoher Verbrauch | Λιγότερο αποδοτικό | Less efficient | Peu économe | Alti consumi | Inefficiėnt | Menos eficiente | Paljon kuluttava | Hög |3 | Clase de eficiencia energética… en una escala que abarca de A (más eficiente) a G (menos eficiente) | Relativt energiforbrug… på skalaen A (lavt forbrug) til G (højt forbrug) | Energieeffizienzklasse… auf einer Skala von A (niedriger Verbrauch) bis G (hoher Verbrauch) | Τάξη ενεργει- ακής απόδοσης… σε μια κλίμακα από το Α (πιο αποδο- τικό) έως το G (λιγότερο αποδοτικό) | Energy efficiency class… on a scale of A (more efficient) to G (less efficient) | Classement selon son efficacité énergétique… sur une échelle allant de A (économe) à G (peu économe) | Classe di efficienza energetica… su una scala da A (bassi consumi) a G (alti consumi) | Energieefficiėntieklasse… op een schaal van A (efficiėnt) tot G (inefficiėnt) | Classe de eficiência energética… numa escala de A (mais eficiente) a G (menos eficiente) | Energiatehokkuusluokka asteikolla A:sta (vähän kuluttava) G:hen (paljon kuluttava) | Energieffektivitetsklass på en skala från A (låg) till G (hög) |V | 5 | Consumo de energía anual kWh en modo refrigeración | Energiforbrug/år kWh ved køling | Jährlicher Energieverbrauch kWh im Kühlbetrieb | Ετήσια κατανά-λωση ενέργειας kWh για λειτουργία ψύξης | Annual energy consumption kWh in cooling mode | Consommation annuelle d'énergie kWh en mode refroidissement | Consumo annuo di energia kWh in modalità raffreddamento | Jaarlijks energieverbruik KWh in koelstand | Consumo anual de energia kWh no modo de arrefecimento | Vuotuinen energiankulutus kWh jäähdytystoiminnolla | Årlig energiförbrukning ikylläge kWh |V | 5 | El consumo efectivo dependerá del clima y del uso del aparato | Det faktiske energiforbrug vil bero på brugen af anlægget og vejrforhold | Der tatsächliche Energieverbrauch hängt von der Verwendung des Geräts sowie von den Klimabedingungen ab | Η πραγματική κατανάλωση εξαρτάται από τον τρόπο χρήσης της συσκευής και τις κλιματικές συνθήκες | Actual consumption will depend on how the appliance is used and climate | La consommation réelle dépend de la manière don't l'appareil est utilisé et du climat | Il consumo effettivo dipende dal clima e dalle modalità d'uso dell'apparecchio | Feitelijk verbruik afhankelijk van de wijze van gebruik van het apparaat en het klimaat | O consumo real de energia dependerá das condições de utilização do aparelho e do clima | Todellinen kulutus riippuu laitteen käyttötavoista ja ilmastosta | Den faktiska förbrukningen beor på hur maskinen används och på klimatet |VI | 6 | Potencia de refrigeración | Køleeffekt | Kühlleistung | Ισχύς ψύξης | Cooling output | Puissance frigorifique | Potenza refrigerante | Koelvermogen | Potência de arrefecimento | Jäähdytysteho | Kyleffekt |VII | 7 | Índice de eficiencia energética con carga completa | Energieffektivitetskvotient ved fuld belastning | Energieeffizienzgröße bei Volllast | Βαθμός ενερ-γειακής απόδο-σης υπό πλήρες φορτίο | Energy efficiency ratio (EER) at full load | Niveau de rendement énergétique à pleine charge | Indice di efficienza elettrica a pieno regime | Energieefficiėntieverhouding volle belasting | Indice de eficiência energética (EER) a plena carga | Energiatehokkuuskerroin täydellä kuormituksella | Energieffektivitetskvot på högsta kylläge |VII | 7 | Cuanto mayor, mejor | Høj værdi betyder bedre effektivitet | Je höher, desto besser | Όσο υψηλό- τερο τόσο καλύτερο | The higher the better | Doit être le plus élevé possible | La pił elevata possibile | Hoe hoger hoe beter | Deve ser o mais elevado possível | Mitä korkeampi, sen parempi | Ju högre desto bättre |VIII | 8 | Tipo | Type | Typ | Τύπος | Type | Type | Tipo | Type | Tipo | Tyyppi | Typ |VIII | 8 | Sólo refrigeración | Køling | Nur Kühlfunktion | Μόνο ψύξη | Cooling only | Refroidissement seulement | Solo raffredamento | Alleen koeling | Só arrefecimento | Pelkkä jäähdytys | Endast kylning |VIII | 8 | Refrigeración/ calefacción | Køling/ opvarmning | Kühlfunktion/ Heizfunktion | Ψύξη/θέρμανση | Cooling/ heating | Refroidissement/ chauffage | Raffreddamento/ riscaldamento | Koeling/ verwarming | Arrefecimento/ aquecimento | Jäähdytys/ lämmitys | Kylning och uppvärmning |IX | 9 | Refrigerado por aire | Luftkølet | Luftkühlung | Αερόψυκτο | Air cooled | Refroidissement par air | Raffreddamento ad aria | Luchtgekoeld | Arrefecimento a ar | Ilmajäähdytteinen | Luftkyld |IX | 9 | Refrigerado por agua | Vandkølet | Wasserkühlung | Υδρόψυκτο | Water cooled | Refroidissement par eau | Raffreddamento ad acqua | Watergekoeld | Arrefecimento a água | Vesijäähdytteinen | Vattenkyld |X | 10 | Potencia térmica | Opvarmningseffekt | Heizleistung | Ισχύς θέρμανσης | Heat output | Puissance de chauffage | Potenza di riscaldamento | Verwarmingsvermogen | Potência calorífica | Lämmitysteho | Värmeeffekt |XI | 11 | Clase de eficiencia energética en modo calefacción: A (más eficiente)G (menos eficiente) | Relativt energiforbrug til opvarmning: A (lavt forbrug)G (højt forbrug) | Energieeffizienzklasse der Heizfunktion: A (niedriger Verbrauch)G (hoher Verbrauch) | Ενεργειακή απόδοση της λειτουργίας θέρμανσης A: υψηλήΒ: χαμηλή | Heating performance: A (more efficient)G (less efficient) | Performance énergétique en mode de chauffage: A (économeG (peu économe) | Efficienza energetica in modalità riscaldamento: A (bassi consumi)G (alti consumi) | Energieefficiėntieklasse in de verwarmingsstand: A (efficiėnt)G (inefficiėnt) | Eficiência energética no modo de aquecimento: A (mais eficiente)G (menos eficiente) | Energiatehokkuusluokka asteikolla: A (vähän kuluttava)G (paljon kuluttava) | Energieffektivitetsklass för uppvärmings läget: A (låg)G (hög) |XII | 12 | Ruido [dB(A) re 1 pW] | Lydeffektniveau dB(A) (Støj) | Geräusch (dB(A) re 1 pW) | Θόρυβος [dB(A) ανά 1 pW] | Noise (dB(A) re 1 pW) | Bruit [dB(A) re 1 pW] | Rumore [dB(A) re 1 pW] | Geluidsniveau dB(A) re 1 pW | Nivel de ruído dB(A) re 1 pW | Ääni (dB(A) re 1 pW) | Buller dB(A) |+++++ TIFF +++++| | Ficha de información detallada en los folletos del producto | Brochurerne om produkter indeholder yderligere oplysninger | Ein Datenblatt mit weiteren Geräteangaben ist in den Prospekten enthalten | Περισσότερες πληροφορίες στο ενημερω- τικό φυλάδιο | Further information is contained in product brochures | Une fiche d'information détaillée figure dans la brochure | Gli opuscoli illustrativi contengono una scheda particolareggiata | Een kaart met nadere gegevens is opgenomen in de brochures over het apparaat | Ficha pormenorizada no folheto do produto | Tuote-esitteissä on lisätietoja | Produktbroschyrerna innehåller ytterligare information |+++++ TIFF +++++| | Norma EN 814 | Standard EN 814 | Norm EN 814 | Πρότυπο ΕΝ 814 | Norm EN 814 | Norme EN 814 | Norma EN 814 | Norm EN 814 | Norma EN 814 | Standardi EN 814 | Standard EN 814 |+++++ TIFF +++++| | Acondicionador de aire | Køleanlæg | Raumklimagerät | Κληματιστικό | Airconditioner Climatiseur | Condizionatore d'aria | Airconditioner Aparelho de ar condicionado | Ilmastointilaite | Luftkonditioneringsapparat | | |+++++ TIFF +++++| | Directiva 2002/31/CE sobre etiquetado energético | Direktiv 2002/ 31/EF om energimærkning | Richtlinie Energieetikettierung 2002/ 31/EG | Οδηγία 2002/ 31/ΕΚ για την επισήμανση της ενεργειακής απόδοσης | Energy label Directive 2002/31/EC | Directive relative à l'étiquetage énergétique 2002/31/CE | Direttiva 2002/31/CE Etichettatura energetica | Richtlijn 2002/31/EG (Energie-etikettering) | Directiva 2002/31/CE relativa à etiquetagem energética | Energiamerkintädirektiivi 2002/31/EY | Direktiv 2002/31/EG om energimärkning |11 | Clase de eficiencia energética modo calefacción | Relativt energiforbrug til opvarmning | Energieeffizienzklasse der Heizfunktion | Τάξη ενεργεια- κής απόδοσης λειτουργίας θέρμανσης | Heating mode energy efficiency class | Classe d'efficacité énergétique en mode chauffage | Classe di efficienza energetica in modalità riscaldamento | Verwarmingsstand energieefficiėntieklasse | Classe de eficiência energética no modo de aquecimento | Lämmitystoiminnon energiatehokkuusluokka | Energieffektivitetsklass för uppvärmningsläget |--------------------------------------------------


title: Komisijas Direktīva 2007/18/EK ( 2007. gada 27. marts ), ar ko groza Eiropas Parlamenta un Padomes Direktīvu 2006/48/EK attiecībā uz noteiktu iestāžu iekļaušanu tās piemērošanas darbības jomā vai izslēgšanu no tās un riska darījumiem ar daudzpusējām attīstības bankām (Dokuments attiecas uz EEZ )

text:
               28.3.2007

               LV

               Eiropas Savienības Oficiālais Vēstnesis

               L 87/9

      KOMISIJAS DIREKTĪVA 2007/18/EK
   (2007. gada 27. marts),
   ar ko groza Eiropas Parlamenta un Padomes Direktīvu 2006/48/EK attiecībā uz noteiktu iestāžu iekļaušanu tās piemērošanas darbības jomā vai izslēgšanu no tās un riska darījumiem ar daudzpusējām attīstības bankām
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2006. gada 14. jūnija Direktīvu 2006/48/EK par kredītiestāžu darbības sākšanu un veikšanu (pārstrādāto versiju) (1), un jo īpaši tās 150. panta 1. punkta d) un l) apakšpunktu,
   tā kā:

               (1)

               Direktīvas 2006/48/EK 2. pantā ir uzskaitītas tās iestādes, kas noteikti ir izslēgtas no minētās direktīvas piemērošanas jomas.

               (2)

               Dānijas Ekonomikas un uzņēmējdarbības lietu ministrija ir lūgusi svītrot Dansk Landbrugs Realkreditfond no Direktīvas 2006/48/EK 2. punkta saraksta. Dansk Landbrugs Realkreditfond juridiskā statusa un īpašās uzbūves pārbaude attaisno tā svītrošanu no Direktīvas 2006/48/EK 2. panta. Dānijas Ekonomikas un uzņēmējdarbības lietu ministrija ir arī lūgusi izmainīt Danmarks Skibskreditfond nosaukumu uz Danmarks Skibskreditfond A/S iestādes nosaukuma maiņas dēļ.

               (3)

               Direktīvas 2006/48/EK VI pielikuma 1. daļas 20. punktā ir uzskaitītas daudzpusējās attīstības bankas, kuru riska darījumiem piešķir 0 % riska svērumu.

               (4)

               Pasaules Banka, rīkojoties Starptautiskā Finanšu mehānisma imunizācijai vārdā, ir lūgusi tā iekļaušanu Direktīvas 2006/48/EK VI pielikuma 1. daļas 20. punktā.

               (5)

               Starptautiskais Finanšu mehānisms imunizācijai ir jauna veida starptautiska attīstības finansēšanas iestāde. Tai ir finansiāls pamats, ko veido juridiski saistošas maksājuma saistības (“dotācijas”) no centrālo valdību donoriem. Ar līdzekļiem, ko Starptautiskais Finanšu mehānisms imunizācijai aizņemas starptautiskajā kapitāla tirgū, finansēs imunizācijas programmas 70 pasaules nabadzīgākajās valstīs. Starptautiskais Finanšu mehānisms imunizācijai darbosies kā banka Vakcīnu un imunizācijas globālajai aliansei, lai nodrošinātu līdzekļus, ko izmaksās kā dotācijas piemērotām jaunattīstības valstu imunizācijas programmām. Starptautiskais Finanšu mehānisms imunizācijai savas divas galvenās darbības uzticēs kā ārpakalpojumu pastāvošām starptautiskām struktūrām: finansēšanu, finanšu vadību un riska pārvaldību uzticēs kā ārpakalpojumu Pasaules Bankai, savukārt programmas vadību un sekretariāta funkcijas uzticēs kā ārpakalpojumu Vakcīnu un imunizācijas globālajai aliansei.

               (6)

               Starptautiskā Finanšu mehānisma imunizācijai riska profils ir tāds pats kā Direktīvas 2006/48/EK VI pielikuma 1. daļas 20. punktā uzskaitītajām daudzpusējām attīstības bankām, un tāpēc tam ir tiesības tikt iekļautam VI pielikuma 1. daļas 20. punktā un tā rezultātā gūt labumu no 0 % riska svēruma, kā paredzēts minētajos noteikumos.

               (7)

               Islāmiskā Attīstības banka ir lūgusi to iekļaut Direktīvas 2006/48/EK VI pielikuma 1. daļas 20. punkta sarakstā.

               (8)

               Islāmisko Attīstības banku nodibināja valdības no 29 valstīm ar pārsvarā musulmaņu iedzīvotājiem, lai veicinātu dalībvalstu un musulmaņu kopienu ekonomisko attīstību un sociālo progresu gan atsevišķi, gan kopā un saskaņā ar šariata noteikumiem. Islāmiskā Attīstības banka var uzņemties veikt ikvienu darbību, kas var sekmēt šā mērķa sasniegšanu. Nolīgumā skaidri minēti, piemēram, kapitāla ieguldījumi, aizdevumi, tirdzniecības finansēšana un tehniskā palīdzība.

               (9)

               Islāmiskās Attīstības bankas riska profils ir tāds pats kā Direktīvas 2006/48/EK VI pielikuma 1. daļas 20. punktā uzskaitītajām daudzpusējām attīstības bankām, un tāpēc tai ir tiesības tikt iekļautai VI pielikuma 1. daļas 20. punktā un tā rezultātā gūt labumu no 0 % riska svēruma, kā paredzēts minētajos noteikumos.

               (10)

               Tādēļ atbilstīgi jāgroza Direktīva 2006/48/EK.

               (11)

               Šajā direktīvā paredzētie pasākumi ir saskaņā ar Eiropas Banku komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvu 2006/48/EK groza šādi.

               1)

               Regulas 2. panta ceturto ievilkumu aizstāj ar šādu:

                           “—

                           Dānijā “Dansk Eksportfinansieringsfond”, “Danmarks Skibskreditfond A/S” un “KommuneKredit”;”

               2)

               Direktīvas VI pielikuma 1. daļas 20. punktu aizstāj ar šādu:

                           “20.

                           Riska darījumiem ar šādām daudzpusējām attīstības bankām piešķir 0 % riska svērumu:

                                       a)

                                       Starptautiskā Rekonstrukcijas un attīstības banka;

                                       b)

                                       Starptautiskā Finanšu korporācija;

                                       c)

                                       Ziemeļamerikas un Dienvidamerikas Attīstības banka;

                                       d)

                                       Āzijas Attīstības banka;

                                       e)

                                       Āfrikas Attīstības banka;

                                       f)

                                       Eiropas Attīstības bankas padome;

                                       g)

                                       Ziemeļvalstu Investīciju banka;

                                       h)

                                       Karību Attīstības banka;

                                       i)

                                       Eiropas Rekonstrukcijas un attīstības banka;

                                       j)

                                       Eiropas Investīciju banka;

                                       k)

                                       Eiropas Investīciju fonds;

                                       l)

                                       Daudzpusējo ieguldījumu garantiju aģentūra;

                                       m)

                                       Starptautiskais Finanšu mehānisms imunizācijai; kā arī

                                       n)

                                       Islāmiskā Attīstības banka.”

         2. pants
   1.   Dalībvalstis vēlākais līdz 2007. gada 30. septembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Tās piemēro šos noteikumus no 2007. gada 1. oktobra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka to, kā izdarāma šāda atsauce.
   2.   Dalībvalstis nosūta Komisijai galveno valsts tiesību aktu tekstu, ko tās pieņem jomās, uz kurām attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2007. gada 27. martā

            Komisijas vārdā —

            Komisijas loceklis

         Charlie McCREEVY

      (1)  OV L 177, 30.6.2006., 1. lpp.


title: Komisijas Direktīva 2008/47/EK ( 2008. gada 8. aprīlis), ar kuru, pielāgojoties tehnikas attīstībai, groza Padomes Direktīvu 75/324/EEK par dalībvalstu normatīvo un administratīvo aktu tuvināšanu attiecībā uz aerosola izsmidzinātājiem (Dokuments attiecas uz EEZ)

text:
               9.4.2008

               LV

               Eiropas Savienības Oficiālais Vēstnesis

               L 96/15

      KOMISIJAS DIREKTĪVA 2008/47/EK
   (2008. gada 8. aprīlis),
   ar kuru, pielāgojoties tehnikas attīstībai, groza Padomes Direktīvu 75/324/EEK par dalībvalstu normatīvo un administratīvo aktu tuvināšanu attiecībā uz aerosola izsmidzinātājiem
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1975. gada 20. maija Direktīvu 75/324/EEK par dalībvalstu normatīvo un administratīvo aktu tuvināšanu attiecībā uz aerosola izsmidzinātājiem (1) un jo īpaši tās 5. pantu un 10. panta 3. punktu,
   tā kā:

               (1)

               Tehnikas attīstība un inovācijas ir radījušas iespēju laist tirgū arvien vairāk dažādu aerosola izsmidzinātāju ar sarežģītu tehnisko uzbūvi un parametriem, kas atšķiras no tradicionālajiem. Taču Direktīvas 75/324/EEK noteikumi nav pietiekami, lai nodrošinātu augstu drošuma līmeni attiecībā uz šiem netradicionālajiem aerosola izsmidzinātājiem. Netradicionālo aerosolu īpašā uzbūve var radīt tādus drošuma apdraudējumus, kas nav reglamentēti direktīvas drošuma noteikumos, jo tie ir pielāgoti tradicionālo un zināmo aerosolu uzbūvei. Tāpēc, lai būtu pienācīgi aptverti visi drošuma aspekti, ražotājam ir jāveic bīstamības analīze.

               (2)

               Attiecīgā gadījumā bīstamības analīzē jāizvērtē risks, ko rada no aerosola izsmidzinātāja parastos vai loģiski prognozējamos lietošanas apstākļos izsmidzināta aerosola ieelpošana, ņemot vērā pilienu izmērus un izmēru sadalījumu saistībā ar satura fiziskajām un ķīmiskajām īpašībām, jo sīku aerosola pilienu ieelpošana attiecīgajos lietošanas apstākļos var negatīvi ietekmēt lietotāja veselību, pat ja aerosola izsmidzinātājs ir pienācīgi klasificēts un marķēts saskaņā ar Eiropas Parlamenta un Padomes 1999. gada 31. maija Direktīvu 1999/45/EK par dalībvalstu normatīvo un administratīvo aktu tuvināšanu jautājumos, kas attiecas uz bīstamu preparātu klasifikāciju, iepakošanu un marķēšanu (2).

               (3)

               Direktīvas 75/324/EEK 10. pantā ietverto drošības klauzulu ir piemērojusi viena dalībvalsts. Pieņemtais drošības pasākums ir pamatots, ņemot vērā uzliesmošanas risku, ko parastos vai loģiski prognozējamos lietošanas apstākļos rada aerosola izsmidzinātājā esošās vielas.

               (4)

               Pašreizējā uzliesmojošu sastāvdaļu definīcija nedod iespēju visos gadījumos nodrošināt augstu drošuma līmeni. Konkrēti, lai gan dažas sastāvdaļas, kas tiek izmantotas aerosola izsmidzinātājos, saskaņā ar kritērijiem, kādi noteikti VI pielikumā Padomes 1967. gada 27. jūnija Direktīvā 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu (3), nav definētas kā “uzliesmojošas”, tās var aizdegties, aerosola izmidzinātāju lietojot parastos vai loģiski paredzamos lietošanas apstākļos. Turklāt pašreizējie ugunsbīstamības kritēriji attiecas tikai uz ķīmiskajām vielām un preparātiem, un tajos nav pienācīgi ņemti vērā īpašie aerosola izsmidzinātāju fizikālie apstākļi un īpašie lietošanas apstākļi.

               (5)

               Lai panāktu optimālu drošuma līmeni un ņemtu vērā aerosola izsmidzinātāju īpašās iezīmes, izstrādājot jaunos aerosola izsmidzinātāju ugunsbīstamības klasifikācijas kritērijus, jāpievēršas arī riskiem, kas saistīti ar aerosola izsmidzinātāju satura izvadīšanu un īpašajiem aerosola izsmidzinātāju lietošanas apstākļiem, ne tikai paša satura fiziskajām un ķīmiskajām īpašībām.

               (6)

               Pašlaik spēkā esošie Direktīvas 75/324/EEK noteikumi prasa, lai, novērtējot hermētiskumu un izturību pret eksplodēšanu, katrs aerosola izsmidzinātājs tiktu iegremdēts tilpnē ar karstu ūdeni. Tomēr karstumneizturīgi aerosola izsmidzinātāji šo pārbaudi neiztur. Tehnoloģiju attīstība ir pavērusi ceļu alternatīvām pārbaudes metodēm, kuras var izmantot, veicot aerosola izsmidzinātāju izturības pret eksplodēšanu un hermētiskuma galīgo novērtējumu, un kuras garantē tādu pašu drošuma līmeni.

               (7)

               Pašlaik spēkā esošie Direktīvas 75/324/EEK noteikumi paredz iespēju izmantot pārbaudes sistēmu, kas nodrošina ūdens tilpnes metodei līdzvērtīgu rezultātu, ja tam piekrīt 6. pantā minētā komiteja. Tomēr izrādījās, ka šo procedūru ļoti grūti īstenot praksē, un tāpēc tā vispār nav tikusi izmantota. Tādējādi, lai uzņēmēji varētu savā labā izmantot tehnoloģiju attīstību, vienlaikus neapdraudot pašreizējo drošuma līmeni, ko var nodrošināt ar attiecīgu tehnisko pieredzi, alternatīvās pārbaudes metodes jāapstiprina nevis direktīvas 6. pantā minētajai komitejai, bet attiecīgajām kompetentajām iestādēm, ko dalībvalstis norīkojušas saskaņā ar Padomes 1994. gada 21. novembra Direktīvu 94/55/EK par dalībvalstu tiesību aktu tuvināšanu attiecībā uz bīstamo kravu pārvadāšanu pa autoceļiem (4).

               (8)

               Metāla aerosola izsmidzinātāju eksplodēšana un sūce gadījumos, ja tie stipri sakarst, piemēram, ja automobilis sakarst saules staru ietekmē, ir radījusi bažas par drošumu. Tāpēc attiecībā uz visiem aerosola izsmidzinātāju veidiem jānosaka vienāds maksimālais uzpildes līmenis.

               (9)

               Videi nekaitīgākie un vismazāk ugunsbīstamie propelenti ir saspiestas gāzes. Tomēr, izmantojot saspiestas gāzes propelentus, aerosola izsmidzinātāja lietošanas beigās zūd spiediens, un tādēļ satura izsmidzināšana kļūst neefektīvāka. Tādējādi saspiestu gāzu izmantošana par propelentiem būtu jāveicina, palielinot aerosola izsmidzinātāju maksimāli atļauto iekšējo spiedienu, ciktāl tas ir droši patērētājam.

               (10)

               Tāpēc Direktīva 75/324/EEK ir attiecīgi jāgroza.

               (11)

               Šajā direktīvā noteiktie pasākumi ir saskaņā ar atzinumu, ko sniegusi Komiteja direktīvas par aerosola izsmidzinātājiem pielāgošanai atbilstīgi tehnikas attīstībai,

         IR PIEŅĒMUSI ŠO DIREKTĪVU.
   1. pants
   Direktīvu 75/324/EEK groza, kā noteikts šīs direktīvas pielikumā.
   2. pants
   1.   Dalībvalstis vēlākais līdz 2009. gada 29. oktobrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmus minēto noteikumu tekstus, kā arī minēto noteikumu un šīs direktīvas atbilstības tabulu.
   Tās piemēro minētos noteikumus no 2010. gada 29. aprīļa.
   Kad dalībvalstis pieņem minētos noteikumus, tajos ietver atsauci uz šo direktīvu, vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2008. gada 8. aprīlī

            Komisijas vārdā —

            priekšsēdētāja vietnieks

         Günter VERHEUGEN

      (1)  OV L 147, 9.6.1975., 40. lpp. Direktīvā jaunākie grozījumi izdarīti ar Regulu (EK) Nr. 807/2003 (OV L 122, 16.5.2003., 36. lpp.).

      (2)  OV L 200, 30.7.1999., 1. lpp. Direktīvā jaunākie grozījumi izdarīti ar Regulu (EK) Nr. 1907/2006 (OV L 396, 30.12.2006., 1. lpp., labota ar OV L 136, 29.5.2007., 3. lpp.).

      (3)  OV 196, 16.8.1967., 1. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2006/121/EK (OV L 396, 30.12.2006., 851. lpp., labota ar OV L 136, 29.5.2007., 281. lpp.).

      (4)  OV L 319, 12.12.1994., 7. lpp. Direktīvā jaunākie grozījumi izdarīti ar Komisijas Direktīvu 2006/89/EK (OV L 305, 4.11.2006., 4. lpp.).

      PIELIKUMS
      Direktīvu 75/324/EEK groza šādi.

                  1)

                  Direktīvas 8. pantā iekļauj šādu 1.a punktu:
                  “1.a   Ja aerosola izsmidzinātājā ir uzliesmojoši komponenti, kā noteikts pielikuma 1.8. punktā, bet saskaņā ar pielikuma 1.9. punktā izklāstītajiem kritērijiem aerosola izsmidzinātājs nav uzskatāms par “uzliesmojošu” vai “īpaši viegli uzliesmojošu”, aerosola izsmidzinātājā esošā uzliesmojošā materiāla daudzumu skaidri norāda marķējumā ar šādu salasāmu un neizdzēšamu tekstu: “X % no satura masas ir uzliesmojošas vielas”.”;

                  2)

                  Direktīvas 9.a pantu atceļ;

                  3)

                  Pielikumu groza šādi:

                              a)

                              pielikuma 1.8. punktu aizstāj ar šādu:
                              “1.8.   Uzliesmojošas sastāvdaļas
                              Aerosola sastāvdaļas uzskata par uzliesmojošām, ja tās satur kādu komponentu, kas klasificēts kā uzliesmojošs:

                                          a)

                                          uzliesmojošs šķidrums ir šķidrums, kura uzliesmošanas punkts nepārsniedz 93 °C;

                                          b)

                                          uzliesmojoša cietviela ir cieta viela vai maisījums, kas viegli aizdegas vai var izraisīt vai veicināt degšanu berzes rezultātā. Viegli uzliesmojošas cietvielas ir pulverveida, granulu vai pastas veida vielas vai maisījumi, kuri kļūst bīstami, ja tie aizdegas, īslaicīgi nonākot saskarē ar uguns avotu, piemēram, degošu sērkociņu, un ja liesma ātri izplatās;

                                          c)

                                          uzliesmojoša gāze ir gāze vai gāzu maisījums, kam ir uzliesmošanas diapazons gaisā 20 °C temperatūrā un 1,013 bāru standartspiedienā.

                                    Šī definīcija neietver piroforas, pašsakarstošas vai ar ūdeni reaģējošas vielas un maisījumus, kurus nekādā gadījumā nedrīkst izmantot kā aerosola izsmidzinātāja komponentus.”;

                              b)

                              iekļauj šādu 1.9. punktu:
                              “1.9.   Uzliesmojoši aerosoli
                              Šajā direktīvā aerosols var tikt atzīts par “neuzliesmojošu”, “uzliesmojošu” vai “īpaši viegli uzliesmojošu”, ņemot vērā tā ķīmisko sadegšanas siltumu un uzliesmojošo komponentu masas daļu:

                                          a)

                                          aerosolu klasificē kā “īpaši viegli uzliesmojošu”, ja tas satur 85 % vai vairāk uzliesmojošu komponentu un ja ķīmiskais sadegšanas siltums ir 30 kJ/g vai vairāk;

                                          b)

                                          aerosolu klasificē kā “neuzliesmojošu”, ja tas satur 1 % uzliesmojošu komponentu vai mazāk un ja ķīmiskais sadegšanas siltums ir mazāks par 20 kJ/g;

                                          c)

                                          visiem pārējiem aerosoliem piemēro turpmāk izklāstīto klasificēšanas procedūru vai tos klasificē kā “īpaši viegli uzliesmojošus”. Aizdegšanās attāluma pārbaudi, slēgtās telpas pārbaudi un putu ugunsbīstamības pārbaudi veic atbilstīgi 6.3. punktam.

                                    1.9.1.   Uzliesmojoši izsmidzināmi aerosoli
                              Izsmidzināmus aerosolus, ņemot vērā ķīmisko sadegšanas siltumu un aizdegšanās attāluma pārbaudes rezultātus, klasificē šādi:

                                          a)

                                          ja ķīmiskais sadegšanas siltums ir mazāks par 20 kJ/g:

                                                      i)

                                                      aerosolu klasificē kā “uzliesmojošu”, ja tas aizdegas no 15 cm attāluma (ieskaitot) līdz 75 cm (neieskaitot);

                                                      ii)

                                                      aerosolu klasificē kā “īpaši viegli uzliesmojošu”, ja tas aizdegas no 75 cm vai lielāka attāluma;

                                                      iii)

                                                      ja aizdegšanās attāluma pārbaudē aerosols neaizdegas, veic slēgtās telpas pārbaudi, un šādā gadījumā aerosolu klasificē kā “uzliesmojošu”, ja laika ekvivalents ir mazāks par vai vienāds ar 300 s/m3 vai sprādzienbīstamo vielu sadegšanā bez sprādziena blīvums ir mazāks par vai vienāds ar 300 g/m3; pretējā gadījumā aerosolu klasificē kā “neuzliesmojošu”;

                                          b)

                                          ja ķīmiskais sadegšanas siltums ir 20 kJ/g vai vairāk, aerosolu klasificē kā “īpaši viegli uzliesmojošu”, ja tas aizdegas no 75 cm vai lielāka attāluma; pretējā gadījumā aerosolu klasificē kā “uzliesmojošu”.

                                    1.9.2.   Uzliesmojoši putu aerosoli
                              Putu aerosolus klasificē, balstoties uz putu ugunsbīstamības pārbaudi:

                                          a)

                                          aerosola produktu klasificē kā “īpaši viegli uzliesmojošu”, ja:

                                                      i)

                                                      liesmas augstums ir 20 cm vai vairāk un liesmas ilgums ir 2 s vai vairāk,
                                                      vai

                                                      ii)

                                                      liesmas augstums ir 4 cm vai vairāk un liesmas ilgums ir 7 s vai vairāk;

                                          b)

                                          aerosola produktu, kas neatbilst a) apakšpunkta kritērijiem, klasificē kā “uzliesmojošu”, ja liesmas augstums ir 4 cm vai vairāk un liesmas ilgums ir 2 s vai vairāk.”;

                              c)

                              iekļauj šādu 1.10. punktu:
                              “1.10.   Ķīmiskais sadegšanas siltums
                              Ķīmisko sadegšanas siltumu ΔHc nosaka šādi:

                                          a)

                                          vai nu balstoties uz atzītiem tehnoloģiju noteikumiem, kas aprakstīti, piemēram, tādos standartos kā ASTM D 240, ISO 13943 86.1.–86.3. un NFPA 30B vai kas aprakstīti zinātniskajā literatūrā,
                                          vai

                                          b)

                                          izmantojot turpmāk aprakstīto aprēķina metodi.

                                    Ķīmisko sadegšanas siltumu (ΔHc) kilodžoulos uz gramu (kJ/g) var aprēķināt, reizinot teorētisko sadegšanas siltumu (ΔHcomb) ar sadegšanas efektivitāti, kas parasti ir mazāka par 1,0 (tipiska sadegšanas efektivitāte ir 0,95 jeb 95 %).
                              Kompozītam aerosola preparātam ķīmiskais sadegšanas siltums ir vienāds ar atsevišķo komponentu svērto sadegšanas siltumu summu:

                              kur:

                                          ΔHc

                                          =

                                          produkta ķīmiskais sadegšanas siltums (kJ/g),

                                          wi%

                                          =

                                          i komponenta masas daļa produktā,

                                          ΔHc(i)

                                          =

                                          produkta i komponenta sadegšanas siltums (kJ/g).

                                    Ja saskaņā ar šīs direktīvas noteikumiem par aerosola ugunsbīstamības parametru izmanto ķīmisko sadegšanas siltumu, personai, kas atbild par konkrētā aerosola izsmidzinātāja tirdzniecību, ķīmiskā sadegšanas siltuma noteikšanas metode jāapraksta dokumentā, kam jābūt brīvi pieejamam kādā no Kopienas oficiālajām valodām adresē, kura norādīta uz marķējuma saskaņā ar 8. panta 1. punkta a) apakšpunktu.”;

                              d)

                              pēc 2. punkta “Vispārīgi noteikumi” un pirms 2.1. punkta iekļauj šādu noteikumu:
                              “Neskarot pielikuma īpašos noteikumus par prasībām, kas saistītas ar ugunsbīstamību un spiediena risku, par aerosola izsmidzinātāju tirdzniecību atbildīgajai personai ir pienākums analizēt riskus, lai tādējādi noteiktu tos, kuri attiecas uz tās aerosola izsmidzinātājiem. Attiecīgā gadījumā šajā analīzē jāizvērtē risks, ko rada no aerosola izsmidzinātāja parastos vai loģiski prognozējamos lietošanas apstākļos izsmidzināta aerosola ieelpošana, ņemot vērā pilienu izmēru sadalījumu saistībā ar satura fiziskajām un ķīmiskajām īpašībām. Šai personai jāņem vērā minētās analīzes rezultāti, projektējot, izgatavojot un pārbaudot aerosola izsmidzinātājus, un attiecīgā gadījumā jāsagatavo īpašas tā lietošanas instrukcijas.”;

                              e)

                              pielikuma 2.2. punkta b) apakšpunktu aizstāj ar šādu:

                                          “b)

                                          ja aerosols saskaņā ar 1.9. punkta kritērijiem klasificēts kā “uzliesmojošs” vai “īpaši viegli uzliesmojošs”:

                                                      —

                                                      liesmas simbolam saskaņā ar Direktīvas 67/548/EEK II pielikumā sniegto paraugu,

                                                      —

                                                      norādei “uzliesmojošs” vai “īpaši viegli uzliesmojošs” atkarībā no tā, vai aerosols klasificēts kā “uzliesmojošs” vai “īpaši viegli uzliesmojošs”,”;

                              f)

                              pielikuma 2.3. punkta a) un b) apakšpunktu aizstāj ar šādiem:

                                          “a)

                                          neatkarīgi no satura – papildu lietošanas brīdinājumi, kas brīdina lietotājus par preces īpašo bīstamību; ja aerosola izsmidzinātājam ir pievienota atsevišķa lietošanas instrukcija, tajā arī jāietver attiecīgie lietošanas brīdinājumi;

                                          b)

                                          ja aerosols saskaņā ar 1.9. punkta kritērijiem klasificēts kā “uzliesmojošs” vai “īpaši viegli uzliesmojošs”, šādi brīdinājumi:

                                                      —

                                                      Direktīvas 67/548/EEK IV pielikumā noteiktās drošuma frāzes S2 un S16;

                                                      —

                                                      “Neizsmidzināt atklātas liesmas vai siltumu izstarojošu materiālu tuvumā”.”;

                              g)

                              iekļauj šādu 2.4. punktu:
                              “2.4.   Šķidrās fāzes tilpums
                              Šķidrās fāzes tilpums 50 °C temperatūrā nedrīkst pārsniegt 90 % no neto ietilpības.”;

                              h)

                              pielikuma 3.1.2. punktu aizstāj ar šādu:
                              “3.1.2.   Pildījums
                              50 oC temperatūrā spiediens aerosola izsmidzinātājā nedrīkst pārsniegt 12 bārus.
                              Tomēr, ja aerosols nesatur gāzi vai gāzu maisījumu, kam ir uzliesmošanas diapazons gaisā 20 °C temperatūrā un 1,013 bāru standartspiedienā, maksimāli atļautais spiediens 50 °C temperatūrā ir 13,2 bāri.”;

                              i)

                              pielikuma 3.1.3., 4.1.5. un 4.2.4. punktu svītro;

                              j)

                              pielikuma 6.1.4. punktu aizstāj ar šādu:
                              “6.1.4.   Piepildītu aerosola izsmidzinātāju galīgā pārbaude
                              6.1.4.1.   Aerosola izsmidzinātājus pārbauda ar vienu no šādām galīgās pārbaudes metodēm:
                              a)   karsta ūdens peldes pārbaude
                              Katru piepildītu aerosola izsmidzinātāju iegremdē tilpnē ar karstu ūdeni.

                                          i)

                                          Ūdens temperatūrai un pārbaudes ilgumam jābūt tādam, lai iekšējais spiediens sasniegtu vērtību, kāda aerosola izsmidzinātāja saturam būtu pastāvīgā 50 °C temperatūrā.

                                          ii)

                                          Aerosola izsmidzinātājus ar redzamu, noturīgu deformāciju vai sūci atzīst par neatbilstīgiem.

                                    b)   galīgās pārbaudes karstās metodes
                              Var izmantot citas aerosola izsmidzinātāju satura karsēšanas metodes, ja tās nodrošina, ka spiediens un temperatūra katrā piepildītā aerosola izsmidzinātājā sasniedz vērtības, kādas noteiktas attiecībā uz karsta ūdens peldes pārbaudi, un deformācijas un sūces var noteikt ar tādu pašu precizitāti kā karsta ūdens peldes pārbaudes gadījumā;
                              c)   galīgās pārbaudes aukstās metodes
                              Alternatīvu galīgās pārbaudes auksto metodi var izmantot, ja tā ir saskaņā ar Direktīvas 94/55/EK A pielikuma 6.2.4.3.2. punkta 2) apakšpunkta noteikumiem par karsta ūdens peldei alternatīvu aerosola izsmidzinātāju pārbaudes metodi.
                              6.1.4.2.   Aerosola izsmidzinātājiem, kuru saturā pēc uzpildīšanas un pirms pirmās lietošanas notiek fiziska vai ķīmiska pārveide, kas maina satura spiedienu, jāizmanto 6.1.4.1. punkta c) apakšpunktā aprakstītās galīgas pārbaudes aukstās metodes.
                              6.1.4.3.   Attiecībā uz pārbaudes metodēm saskaņā ar 6.1.4.1. punkta b) un c) apakšpunktu:

                                          a)

                                          pārbaudes metode jāapstiprina kompetentajai iestādei;

                                          b)

                                          par aerosola izsmidzinātāju tirdzniecību atbildīgajai personai kompetentajā iestādē jāiesniedz apstiprinājuma pieteikums. Pieteikumam jāpievieno tehniskā dokumentācija, kurā aprakstīta attiecīgā metode;

                                          c)

                                          par aerosola izsmidzinātāju tirdzniecību atbildīgajai personai uzraudzības nolūkā kompetentās iestādes apstiprinājums, metodi aprakstošā tehniskā dokumentācija un, attiecīgā gadījumā, kontroles ziņojumi jātur brīvi pieejami adresē, kas norādīta uz marķējuma saskaņā ar 8. panta 1. punkta a) apakšpunktu;

                                          d)

                                          tehniskajai dokumentācijai jābūt sagatavotai kādā no Kopienas oficiālajām valodām vai jābūt pieejamai tās apstiprinātai kopijai;

                                          e)

                                          “kompetentā iestāde” ir iestāde, kas katrā dalībvalstī norīkota saskaņā ar Direktīvu 94/55/EK.”;

                              k)

                              iekļauj šādu 6.3. punktu:
                              “6.3.   Aerosolu ugunsbīstamības pārbaudes
                              6.3.1.   Aizdegšanās attāluma pārbaude izsmidzināmiem aerosoliem
                              6.3.1.1.   Ievads

                                          6.3.1.1.1.

                                          Šajā pārbaudes standartā aprakstīta metode, ar kuru nosaka izsmidzināma aerosola aizdegšanās attālumu, lai novērtētu attiecīgo uzliesmošanas risku. Lai novērotu, vai aerosols aizdegas un turpina degt, to izsmidzina uguns avota virzienā ar 15 cm intervālu. “Aizdegšanās un noturīga degšana” ir uguns izplatīšanās ar liesmu, kas nepārtraukti novērojama vismaz 5 s. “Uguns avots” ir gāzes deglis ar zilu, nespožu liesmu, kuras augstums ir 4–5 cm.

                                          6.3.1.1.2.

                                          Šo pārbaudi piemēro aerosola produktiem, kuru izsmidzināšanas attālums ir 15 cm vai vairāk. Šo pārbaudi nepiemēro aerosola produktiem, kuru izsmidzināšanas attālums ir mazāks par 15 cm, piemēram, kuri paredzēti putu, želeju un pastu izvadīšanai vai kuri ir aprīkoti ar dozētāju. Aerosola produktiem, kuri paredzēti putu, želeju vai pastu izvadīšanai, piemēro aerosola putu ugunsbīstamības pārbaudi.

                                    6.3.1.2.   Ierīces un materiāli

                                          6.3.1.2.1.

                                          Nepieciešamas šādas ierīces:

                                                      Ūdens tilpne, kurā uztur 20 oC temperatūru

                                                      precizitāte: ± 1 °C

                                                      Kalibrēti laboratorijas svari (atsvaru)

                                                      precizitāte: ± 0,1 g

                                                      Hronometrs

                                                      precizitāte: ± 0,2 s

                                                      Lineāls, statīvs un skava

                                                      iedaļas cm

                                                      Gāzes deglis ar statīvu un skavu

                                                      Termometrs

                                                      precizitāte: ± 1 °C

                                                      Higrometrs

                                                      precizitāte: ± 5 %

                                                      Manometrs

                                                      precizitāte: ± 0,1 bāri

                                    6.3.1.3.   Procedūra
                              6.3.1.3.1.   Vispārīgās prasības

                                          6.3.1.3.1.1.

                                          Pirms pārbaudes katru aerosola izsmidzinātāju uzsilda un sagatavo, aptuveni 1 s izsmidzinot tā saturu. Šo darbību veic, lai no pievadcaurulītes izvadītu nehomogēno materiālu.

                                          6.3.1.3.1.2.

                                          Precīzi ievēro lietošanas instrukcijas, ieskaitot norādes par to, vai izsmidzinātājs lietojams ar sprauslu uz augšu vai uz leju. Ja saturs jāsakrata, to dara tieši pirms pārbaudes.

                                          6.3.1.3.1.3.

                                          Pārbaudi veic vēdināmā telpā, kurā novērsts caurvējš un tiek uzturēta 20 oC temperatūra ±5 oC, un relatīvais mitrums ir 30–80 %.

                                          6.3.1.3.1.4.

                                          Katru aerosola izsmidzinātāju pārbauda:

                                                      a)

                                                      kad tas ir pilns – piemēro pilnu procedūru, kurā attālums no gāzes degļa līdz aerosola flakona uzgalim ir 15–90 cm diapazonā;

                                                      b)

                                                      kad tajā ir 10–12 % no nomināla (pēc masas) – veic tikai vienu pārbaudi vai nu 15 cm attālumā no uzgaļa, ja pilna flakona gadījumā aerosols neaizdegas vispār, vai, pieskaitot 15 cm attālumam, kurā aerosols aizdedzies pilna flakona gadījumā.

                                          6.3.1.3.1.5.

                                          Veicot šo pārbaudi, flakonu novieto tā, kā norādīts marķējuma instrukcijās. Attiecīgi pielāgo uguns avota novietojumu.

                                          6.3.1.3.1.6.

                                          Turpmāk aprakstītajā procedūrā aerosolu pārbauda ik pēc 15 cm, mērot no degļa liesmas līdz aerosola uzgalim, diapazonā 15–90 cm. Ieteicams sākt, kad attālums no degļa liesmas līdz aerosola uzgalim ir 60 cm. Ja aerosols aizdegas no 60 cm attāluma, attālumu starp degļa liesmu un aerosola uzgali palielina par 15 cm. Ja, pārbaudot aerosolu attālumā, kad no degļa liesmas līdz aerosola uzgalim ir 60 cm, tas neaizdegas, attālumu samazina par 15 cm. Procedūras mērķis ir noteikt maksimālo attālumu no aerosola uzgaļa līdz degļa liesmai, kādā aerosols aizdegas un noturīgi deg, vai noteikt, ka tad, ja attālums starp degļa liesmu un aerosola uzgali ir 15 cm, aerosolu nevar aizdedzināt.

                                    6.3.1.3.2.   Pārbaudes procedūra

                                          a)

                                          pirms katras pārbaudes attiecībā uz katru produktu sagatavo vismaz 3 pilnus aerosola izsmidzinātājus, kurus silda ūdens peldē līdz 20 oC temperatūrai ±1 oC, uz vismaz 30 min iegremdējot vismaz 95 % no izsmidzinātāja (ja flakons ir iegremdēts pilnībā, pietiek ar 30 min sagatavošanu);

                                          b)

                                          izpilda vispārīgās prasības. Reģistrē telpas temperatūru un relatīvo mitrumu;

                                          c)

                                          aerosola izsmidzinātāju nosver un atzīmē tā masu;

                                          d)

                                          nosaka iekšējo spiedienu un sākotnējo izsmidzināšanas intensitāti 20 oC temperatūrā ±1 oC (lai atklātu un atmestu brāķa vai nepilnīgi uzpildītus aerosola izsmidzinātājus);

                                          e)

                                          gāzes degli novieto uz līdzenas horizontālas virsmas vai iestiprina statīvā, izmantojot skavu;

                                          f)

                                          aizdedzina gāzes degli. Liesmai jābūt nespožai un aptuveni 4–5 cm augstai;

                                          g)

                                          no uzgaļa izejošo sprauslu novieto vajadzīgajā attālumā no liesmas. Aerosolu pārbauda, flakonu novietojot tā, kā to paredzēts lietot, t. i., ar sprauslu attiecīgi uz augšu vai uz leju;

                                          h)

                                          noregulē uzgaļa sprauslas un degļa liesmas līmeni, pārliecinoties, ka sprausla ir pareizi vērsta un vienā līmenī ar liesmu (sk. 6.3.1.1. attēlu). Aerosolam jāizsmidzinās pret liesmas augšējo daļu;
                                          6.3.1.1.   attēls

                                          i)

                                          izpilda vispārīgās prasības attiecībā uz izsmidzinātāja sakratīšanu;

                                          j)

                                          iedarbina aerosola izsmidzinātāja vārstu, izsmidzinot saturu 5 s, ja vien tas neaizdegas. Ja aerosols aizdegas, izsmidzināšanu turpina un 5 s uzņem degšanas ilgumu, sākot no aizdegšanās brīža;

                                          k)

                                          aizdegšanās pārbaudes rezultātu attiecīgajā attālumā, kāds iestatīts starp gāzes degli un aerosola izsmidzinātāju, reģistrē turpmāk sniegtajā tabulā;

                                          l)

                                          ja, veicot j) apakšpunktā minētās darbības, aerosols neaizdegas, tā aizdegšanos pārbauda, flakonu pavēršot pretēji tā paredzētajam lietošanas stāvoklim, piemēram, ar sprauslu uz leju, nevis uz augšu;

                                          m)

                                          ar to pašu flakonu vēl divas reizes atkārto g)–l) apakšpunktā minētās darbības (kopā 3 reizes), starp gāzes degli un aerosola uzgali saglabājot tādu pašu attālumu;

                                          n)

                                          pārbaudes procedūru attiecībā uz to pašu produktu atkārto ar pārējiem diviem aerosola flakoniem, starp gāzes degli un aerosola uzgali saglabājot tādu pašu attālumu;

                                          o)

                                          g)–n) apakšpunktā minētās pārbaudes procedūras darbības atkārto, no aerosola flakona uzgaļa līdz degļa liesmai nodrošinot 15–90 cm attālumu un ņemot vērā katras pārbaudes rezultātu (sk. arī 6.3.1.3.1.4. un 6.3.1.3.1.5. punktu);

                                          p)

                                          ja aerosols 15 cm attālumā neaizdegas, procedūru attiecībā uz sākotnēji pilnajiem flakoniem beidz. Procedūru beidz arī tad, ja aerosols aizdegas un noturīgi deg no 90 cm attāluma. Ja aerosolu no 15 cm attāluma neizdevās aizdedzināt, atzīmē, ka aizdegšanās nav notikusi. Pārējos gadījumos kā “aizdegšanās attālumu” reģistrē maksimālo attālumu no degļa liesmas līdz aerosola uzgalim, kādā novērota aizdegšanās un noturīga degšana;

                                          q)

                                          visiem trim flakoniem vienu reizi veic arī pārbaudi, kad to saturs ir 10–12 % no nominālā. Šos flakonus pārbauda, pieskaitot 15 cm tam attālumam starp aerosola uzgali un degļa liesmu, kādā aerosols aizdedzies pilna flakona gadījumā;

                                          r)

                                          aerosola flakonu iztukšo ilgākais 30 s ilgos smidzināšanas intervālos, līdz tā saturs ir 10–12 % no nominālā (pēc masas). Starp smidzināšanas reizēm ietur vismaz 300 s pauzi. Tās laikā izsmidzinātājus ievieto ūdens tilpnē, lai uzturētu pārbaudes apstākļus;

                                          s)

                                          kad flakonu saturs sasniedz 10–12 % no nominālā, atkārto g)–n) apakšpunktā minētās darbības, izlaižot l) un m) apakšpunktā minētās. Šo pārbaudi veic, flakonu novietojot tikai vienā stāvoklī, t. i., ar sprauslu attiecīgi uz augšu vai uz leju atkarībā no tā, kurā stāvoklī notikusi (ja notikusi) aizdegšanās pilna flakona gadījumā;

                                          t)

                                          visus rezultātus reģistrē turpmāk sniegtajā 6.3.1.1. tabulā.

                                    6.3.1.3.2.1.   Visus eksperimentus veic vilkmes skapī, labi vēdināmā telpā. Pēc katras pārbaudes vilkmes skapi un telpu var vēdināt vismaz 3 min. Veic visus nepieciešamos drošības pasākumus, lai novērstu degšanas produktu ieelpošanu.
                              6.3.1.3.2.2.   Flakoniem, kuru saturs ir 10–12 % no nominālā, veic tikai vienu pārbaudi. Rezultātu tabulā atspoguļo tikai vienu rezultātu par katru flakonu.
                              6.3.1.3.2.3.   Ja pārbaude, izsmidzinātāju novietojot stāvoklī, kādā to paredzēts lietot, dod negatīvu rezultātu, pārbaudi atkārto tādā stāvoklī, kādā visdrīzāk būtu iespējams pozitīvs rezultāts.
                              6.3.1.4.   Rezultātu novērtēšanas metode
                              6.3.1.4.1.   Visus rezultātus reģistrē. Izmantojamās rezultātu tabulas paraugs sniegts 6.3.1.1. tabulā.
                              6.3.1.1.   tabula

                                          Datums

                                          Temperatūra … °C
                                          Relatīvais mitrums … %

                                          Produkta nosaukums

                                          Neto ietilpība

                                          1. flakons

                                          2. flakons

                                          3. flakons

                                          Sākotnējais uzpildes līmenis

                                          %

                                          %

                                          %

                                          Izsmidzinātāja attālums

                                          Pārbaude

                                          1

                                          2

                                          3

                                          1

                                          2

                                          3

                                          1

                                          2

                                          3

                                          15 cm

                                          Aerosols aizdegas?
                                          J/N

                                          30 cm

                                          Aerosols aizdegas?
                                          J/N

                                          45 cm

                                          Aerosols aizdegas?
                                          J/N

                                          60 cm

                                          Aerosols aizdegas?
                                          J/N

                                          75 cm

                                          Aerosols aizdegas?
                                          J/N

                                          90 cm

                                          Aerosols aizdegas?
                                          J/N

                                          Piezīmes (tostarp par flakona stāvokli)

                                    6.3.2.   Aizdegšanās pārbaude slēgtā telpā
                              6.3.2.1.   Ievads
                              Šajā pārbaudes standartā aprakstīta metode, ar kuru nosaka no aerosola izsmidzinātājiem izvadīto produktu ugunsbīstamību, vērtējot to aizdegšanās spēju slēgtā vai norobežotā telpā. Aerosola izsmidzinātāja saturu izsmidzina cilindriskā pārbaudes tvertnē, kurā ievietota degoša svece. Ja notiek redzama aizdegšanās, atzīmē degšanas laiku un izsmidzināto daudzumu.
                              6.3.2.2.   Ierīces un materiāli
                              6.3.2.2.1.   Nepieciešamas šādas ierīces:

                                          Hronometrs

                                          precizitāte: ± 0,2 s

                                          Ūdens tilpne, kurā uztur 20 oC temperatūru

                                          precizitāte: ± 1 °C

                                          Kalibrēti laboratorijas svari (atsvaru)

                                          precizitāte: ± 0,1 g

                                          Termometrs

                                          precizitāte: ± 1 °C

                                          Higrometrs

                                          precizitāte: ± 5 %

                                          Manometrs

                                          precizitāte: ± 0,1 bāri

                                          Cilindriska pārbaudes tvertne

                                          prasības aprakstītas turpmāk

                                    6.3.2.2.2.   Pārbaudes ierīču sagatavošana
                              6.3.2.2.2.1.   Cilindrisku tvertni, kuras tilpums ir aptuveni 200 dm3, diametrs – aptuveni 600 mm, garums – aptuveni 720 mm un kura vienā galā ir atvērta, pielāgo šādi:

                                          a)

                                          pie tvertnes atvērtā gala pierīko noslēgšanas sistēmu – vāku ar eņģi – vai

                                          b)

                                          kā noslēgšanas sistēmu var izmantot 0,01–0,02 mm biezu plastmasas plēvi. Ja pārbaudi veic ar plastmasas plēvi, tā jāpierīko tā, kā aprakstīts turpmāk. Plēvi nostiepj pāri cilindra atvērtajam galam un nostiprina ar gumiju. Gumijas izturībai jābūt tādai, lai, to uzliekot apkārt cilindram, kas novietots uz sāna, un zemākajā punktā pieliekot 0,45 kg masu, gumija pastieptos tikai par 25 mm. Plēvē 50 mm no cilindra malas izdara 25 mm garu iegriezumu. Pārliecinās, vai plēve ir cieši nostiepta;

                                          c)

                                          otrā cilindra galā 100 mm no malas izurbj caurumu 50 mm diametrā, un, cilindru sagatavojot pārbaudei, to pagriež tā, lai atvērums būtu visaugstākajā iespējamā stāvoklī (6.3.2.1. attēls);
                                          6.3.2.1.   attēls

                                          d)

                                          uz 200 × 200 mm lielas metāla pamatnes uzliek parafīna sveci, kuras diametrs ir 20–40 mm un augstums ir 100 mm. Sveci nomaina, kad tās augstums kļūst mazāks par 80 mm. Sveces liesmu no izsmidzināšanas pasargā ar 150 mm platu un 200 mm augstu deflektoru. Tas ietver 45° leņķī vērstu plakni, kas sākas 150 mm augstumā no deflektora pamatnes (6.3.2.2. attēls);
                                          6.3.2.2.   attēls

                                          e)

                                          uz metāla pamatnes uzstādīto sveci novieto tieši pa vidu starp abiem cilindra galiem (6.3.2.3. attēls);
                                          6.3.2.3.   attēls

                                          f)

                                          cilindru novieto uz zemes vai uz paliktņa, vietā, kur temperatūra ir 15–25 oC. Pārbaudāmo produktu izsmidzina aptuveni 200 dm3 lielajā cilindrā, kurā ievietots uguns avots.

                                    6.3.2.2.2.2.   Parasti produkts no aerosola flakona izsmidzinās 90° leņķī attiecībā pret flakona vertikālo asi. Aprakstītie pārbaudes apstākļi un procedūra attiecas uz šāda veida produktu. Ja aerosola izsmidzināšana notiek citādi (piemēram, vertikālas strūklas aerosola izsmidzinātāji), ierīces un procedūras jāpielāgo un šie pielāgojumi jāreģistrē saskaņā ar laboratoriju darbības paraugpraksi, piemēram, standartu ISO/IEC 17025:1999 “Testēšanas un kalibrēšanas laboratoriju kompetences vispārīgās prasības”.
                              6.3.2.3.   Procedūra
                              6.3.2.3.1.   Vispārīgās prasības

                                          6.3.2.3.1.1.

                                          Pirms pārbaudes katru aerosola izsmidzinātāju uzsilda un sagatavo, aptuveni 1 s izsmidzinot tā saturu. Šo darbību veic, lai no pievadcaurulītes izvadītu nehomogēno materiālu.

                                          6.3.2.3.1.2.

                                          Precīzi ievēro lietošanas instrukcijas, ieskaitot norādes par to, vai izsmidzinātājs lietojams ar sprauslu uz augšu vai uz leju. Ja saturs jāsakrata, to dara tieši pirms pārbaudes.

                                          6.3.2.3.1.3.

                                          Pārbaudes veic vēdināmā telpā, kurā novērsts caurvējš un tiek uzturēta 20 oC temperatūra ±5 oC, un relatīvais mitrums ir 30–80 %.

                                    6.3.2.3.2.   Pārbaudes procedūra

                                          a)

                                          Attiecībā uz katru produktu sagatavo vismaz 3 pilnus aerosola izsmidzinātājus, kurus silda ūdens peldē līdz 20 oC temperatūrai ±1 oC, uz vismaz 30 min iegremdējot vismaz 95 % no izsmidzinātāja (ja flakons ir iegremdēts pilnībā, pietiek ar 30 min sagatavošanu);

                                          b)

                                          izmēra vai aprēķina cilindra faktisko tilpumu (dm3);

                                          c)

                                          izpilda vispārīgās prasības. Reģistrē telpas temperatūru un relatīvo mitrumu;

                                          d)

                                          nosaka iekšējo spiedienu un sākotnējo izsmidzināšanas intensitāti 20 oC temperatūrā ±1 oC (lai atklātu un atmestu brāķa vai nepilnīgi uzpildītus aerosola izsmidzinātājus);

                                          e)

                                          nosver vienu no aerosola izsmidzinātājiem un atzīmē tā masu;

                                          f)

                                          aizdedzina sveci un pierīko noslēgšanas sistēmu (vāku vai plastmasas plēvi);

                                          g)

                                          aerosola izsmidzinātāja sprauslu novieto 35 mm attālumā no cilindrā izurbtā cauruma centra vai tuvāk, ja produkts izsmidzinās platā strūklā. Iedarbina hronometru un, ievērojot produkta lietošanas instrukcijas, aerosolu izsmidzina virzienā uz cilindra pretējā gala (vāka vai plastmasas plēves) centru. Aerosolu pārbauda, flakonu novietojot tā, kā to paredzēts lietot, t. i., ar sprauslu attiecīgi uz augšu vai uz leju;

                                          h)

                                          izsmidzināšanu turpina, līdz aerosols aizdegas. Hronometru apstādina un atzīmē laiku. Aerosola izsmidzinātāju no jauna nosver un atzīmē tā masu;

                                          i)

                                          cilindru izvēdina un iztīra, ja tajā sakrājušās nogulsnes, kas varētu ietekmēt turpmākās pārbaudes. Ja nepieciešams, cilindram ļauj atdzist;

                                          j)

                                          d)–i) apakšpunktā minētās pārbaudes procedūras darbības atkārto ar pārējiem diviem tā paša produkta aerosola izsmidzinātājiem (kopā 3 flakoni, no kuriem katru pārbauda tikai vienu reizi).

                                    6.3.2.4.   Rezultātu novērtēšanas metode
                              6.3.2.4.1.   Sagatavo pārbaudes ziņojumu, kurā ietver šādus datus:

                                          a)

                                          pārbaudāmais produkts un tā identifikācijas dati;

                                          b)

                                          aerosola izsmidzinātāja iekšējais spiediens un izsmidzināšanas intensitāte;

                                          c)

                                          telpas temperatūra un gaisa relatīvais mitrums;

                                          d)

                                          attiecībā uz katru pārbaudi – izsmidzināšanas ilgums (s), kas vajadzīgs, lai panāktu aizdegšanos (ja produkts neaizdegas, to attiecīgi norāda);

                                          e)

                                          katrā pārbaudes reizē izsmidzinātā produkta masa (g);

                                          f)

                                          cilindra faktiskais tilpums (dm3).

                                    6.3.2.4.2.   Laika ekvivalentu (teq), kas vajadzīgs, lai panāktu aizdegšanos vienu kubikmetru lielā telpā, var aprēķināt šādi:

                              6.3.2.4.3.   Sprādzienbīstamo vielu bezsprādziena sadegšanas blīvumu (Ddef), kas vajadzīgs, lai pārbaudes apstākļos panāktu aizdegšanos, var aprēķināt šādi:

                              6.3.3.   Aerosola putu ugunsbīstamības pārbaude
                              6.3.3.1.   Ievads
                              6.3.3.1.1.   Šajā pārbaudes standartā aprakstīta metode, ar kuru nosaka tāda aerosola ugunsbīstamību, kurš tiek izvadīts putu, želejas vai pastas veidā. Aerosolu (aptuveni 5 g), kurš tiek izvadīts putu, želejas vai pastas veidā, izspiež pulksteņstiklā, zem tā paliek uguns avotu (parafīna vai vaska sveci, sērkociņu vai šķiltavas) un novēro, vai putas, želeja vai pasta aizdegas un turpina degt. “Aizdegšanās” ir uguns izplatīšanās ar liesmu, kas nepārtraukti novērojama vismaz 2 s un ir vismaz 4 cm augsta.
                              6.3.3.2.   Ierīces un materiāli
                              6.3.3.2.1.   Nepieciešamas šādas ierīces:

                                          Lineāls, statīvs un skava

                                          iedaļas cm

                                          Ugunsizturīgs pulksteņstikls aptuveni 150 mm diametrā

                                          Hronometrs (atsvaru)

                                          precizitāte: ± 0,2 s

                                          Parafīna vai vaska svece, sērkociņš vai šķiltavas

                                          Kalibrēti laboratorijas svari (atsvaru)

                                          precizitāte: ± 0,1 g

                                          Ūdens tilpne, kurā uztur 20 oC temperatūru

                                          precizitāte: ± 1 °C

                                          Termometrs

                                          precizitāte: ± 1 °C

                                          Higrometrs

                                          precizitāte: ± 5 %

                                          Manometrs

                                          precizitāte: ± 0,1 bāri

                                    6.3.3.2.2.   Pulksteņstiklu uzliek uz ugunsizturīgas virsmas telpā, kurā nav caurvēja un kuru var izvēdināt pēc katras pārbaudes. Lineālu novieto tieši aiz pulksteņstikla un nostiprina vertikāli, izmantojot statīvu un skavu.
                              6.3.3.2.3.   Lineālu novieto tā, lai nulles punkts būtu vienā līmenī ar pulksteņstikla dibenu.
                              6.3.3.3.   Procedūra
                              6.3.3.3.1.   Vispārīgās prasības

                                          6.3.3.3.1.1.

                                          Pirms pārbaudes katru aerosola izsmidzinātāju uzsilda un sagatavo, aptuveni 1 s izspiežot tā saturu. Šo darbību veic, lai no pievadcaurulītes izvadītu nehomogēno materiālu.

                                          6.3.3.3.1.2.

                                          Precīzi ievēro lietošanas instrukcijas, ieskaitot norādes par to, vai izsmidzinātājs lietojams ar sprauslu uz augšu vai uz leju. Ja saturs jāsakrata, to dara tieši pirms pārbaudes.

                                          6.3.3.3.1.3.

                                          Pārbaudes veic vēdināmā telpā, kurā novērsts caurvējš un tiek uzturēta 20 oC temperatūra ±5 oC, un relatīvais mitrums ir 30–80 %.

                                    6.3.3.3.2.   Pārbaudes procedūra

                                          a)

                                          pirms katras pārbaudes attiecībā uz katru produktu sagatavo vismaz 4 pilnus aerosola izsmidzinātājus, kurus silda ūdens peldē līdz 20 oC temperatūrai ±1 oC, uz vismaz 30 min iegremdējot vismaz 95 % no izsmidzinātāja (ja flakons ir iegremdēts pilnībā, pietiek ar 30 min sagatavošanu);

                                          b)

                                          izpilda vispārīgās prasības. Reģistrē telpas temperatūru un relatīvo mitrumu;

                                          c)

                                          nosaka iekšējo spiedienu 20 oC temperatūrā ±1 oC (lai atklātu un atmestu brāķa vai nepilnīgi uzpildītus aerosola izsmidzinātājus);

                                          d)

                                          izmēra pārbaudāmā aerosola produkta izvadīšanas intensitāti, lai varētu precīzāk noteikt izvadītā produkta daudzumu;

                                          e)

                                          nosver vienu no aerosola izsmidzinātājiem un atzīmē tā masu;

                                          f)

                                          balstoties uz izmērīto produkta izvadīšanas intensitāti un ievērojot ražotāja instrukcijas, tīra pulksteņstikla centrā izspiež aptuveni 5 g produkta, lai izveidotos piciņa, kuras augstums nepārsniedz 25 mm;

                                          g)

                                          5 s pēc tam, kad produkts izspiests, parauga malai no apakšas tuvina liesmas avotu un vienlaikus iedarbina hronometru. Ja nepieciešams, pēc aptuveni 2 s liesmas avotu attālina no parauga malas, lai varētu skaidri novērot, vai notikusi aizdegšanās. Ja parauga aizdegšanās nav novērojama, parauga malai no jauna tuvina liesmas avotu;

                                          h)

                                          ja paraugs aizdegas, atzīmē:

                                                      i)

                                                      liesmas maksimālo augstumu (cm), mērot no pulksteņstikla dibena;

                                                      ii)

                                                      liesmas ilgumu (s);

                                                      iii)

                                                      pēc aerosola izsmidzinātāja nožāvēšanas un atkārtotas nosvēršanas – aprēķināto izvadītā produkta masu;

                                          i)

                                          tūlīt pēc katras pārbaudes izvēdina pārbaudes vietu;

                                          j)

                                          ja paraugu neizdodas aizdedzināt un izspiestais produkts visu laiku saglabā putu, želejas vai pastas konsistenci, atkārto e)–i) apakšpunktā minētās darbības. Pirms liesmas atkārtotas tuvināšanas produktam nogaida 30 s, 1 min, 2 min vai 4 min;

                                          k)

                                          ar to pašu flakonu e)–j) apakšpunktā minētās pārbaudes procedūras darbības atkārto vēl divas reizes (kopā 3 reizes);

                                          l)

                                          attiecībā uz to pašu produktu e)–k) apakšpunktā minētās pārbaudes procedūras darbības atkārto ar vēl diviem aerosola flakoniem (kopā 3 flakoni).

                                    6.3.3.4.   Rezultātu novērtēšanas metode
                              6.3.3.4.1.   Sagatavo pārbaudes ziņojumu, kurā ietver šādus datus:

                                          a)

                                          vai produkts aizdegās;

                                          b)

                                          liesmas maksimālais augstums (cm);

                                          c)

                                          liesmas ilgums (s);

                                          d)

                                          pārbaudāmā produkta masa.”.